qundao/data-zh-poetry huggingface dataset:
喜雨杂咏简院长诸公八首
作者：薛瑄
朝代：明

圣明端拱太平时，好雨当春细若丝。应是柏台添气象，旋滋花柳更催诗。正是阳和溥万方，知时好雨润群芳。趣朝共睹天颜悦，应喜斯民乐泰康。霏霏朝雨润彤庭，恭逐鹓行谒圣明。白玉桥边鸣佩过，御沟春水一时生。御沟新柳湿鹅黄，佩马朝回雨露香。柏府文书春日静，相过唯觉和诗忙。柏台春静昼厌厌，好雨如丝不捲帘。最是东君能借力，閒庭草色一时添。雨过西山翠欲流，葱葱佳气满神州。书生莫笑今霜鬓，骏马看花已偿游。圣主龙飞第一春，天垂雨露万方匀。苍生坐见跻仁寿，自昔赓歌有舜臣。万国同心奉至尊，斯民重见饮衢樽。欲知和气薰天地，只在三春雨露恩。
喜雨杂咏简院长诸公八首·其一
作者：薛瑄
朝代：明

圣明端拱太平时，好雨当春细若丝。应是柏台添气象，旋滋花柳更催诗。
喜雨杂咏简院长诸公八首·其七
作者：薛瑄
朝代：明

圣主龙飞第一春，天垂雨露万方匀。苍生坐见跻仁寿，自昔赓歌有舜臣。
喜雨杂咏简院长诸公八首·其三
作者：薛瑄
朝代：明

霏霏朝雨润彤庭，恭逐鹓行谒圣明。白玉桥边鸣佩过，御沟春水一时生。
喜雨杂咏简院长诸公八首·其二
作者：薛瑄
朝代：明

正是阳和溥万方，知时好雨润群芳。趣朝共睹天颜悦，应喜斯民乐泰康。
喜雨杂咏简院长诸公八首·其五
作者：薛瑄
朝代：明

柏台春静昼厌厌，好雨如丝不捲帘。最是东君能借力，閒庭草色一时添。
喜雨杂咏简院长诸公八首·其八
作者：薛瑄
朝代：明

万国同心奉至尊，斯民重见饮衢樽。欲知和气薰天地，只在三春雨露恩。
喜雨杂咏简院长诸公八首·其六
作者：薛瑄
朝代：明

雨过西山翠欲流，葱葱佳气满神州。书生莫笑今霜鬓，骏马看花已偿游。
喜雨杂咏简院长诸公八首·其四
作者：薛瑄
朝代：明

御沟新柳湿鹅黄，佩马朝回雨露香。柏府文书春日静，相过唯觉和诗忙。
喜雪
作者：薛瑄
朝代：明

忆辞历下日，正值仲冬天。衢路开晴色，城闉散晓烟。地连沧海外，山绕岱宗前。玉节知频握，铅刀每学镌。行行周郡邑，纳纳大坤乾。恋国心如结，忧民志自坚。风威连月甚，雨雪半冬愆。细麦浮乾壤，游尘满大田。根荄思润泽，翕合望开旋。行旅心相语，居民虑共煎。悭阴嗟甚矣，生理卜终焉。谬忝观风客，深期闵雨贤。心摇金匼匝，念切锦鞍鞯。怅望云霞静，驱驰路道偏。行台时徙倚，小邑重流连。竟夕寒飙作，侵晨冻霭悬。自天来素节，匝地结冰泉。平野迷霜迹，遥山耸白巅。影窥瑶水鹤，人舞桂宫仙。庭柏欺寒色，林花斗晓妍。八荒开瑩洁，万象失苍玄。肃肃氛埃歇，飘飘沴气捐。已应消螣？，重觉伏螟蝝。节转和平候，时占大有年。玄功归紫极，上瑞继青编。禾纪双茎异，云歌五色鲜。凤麟来旷邈，龟马出沦涟。盛事宜方驾，贞符足并肩。腐儒叨际遇，帝力荷陶埏。雅颂知非职，歌谣窃自传。
喜雪
作者：薛瑄
朝代：明
体裁：五言排律

忆辞历下日，正值仲冬天。衢路开晴色，城闉散晓烟。地连沧海外，山绕岱宗前。玉节知频握，铅刀每学镌。行行周郡邑，纳纳大坤乾。恋国心如结，忧民志自坚。风威连月甚，雨雪半冬愆。细麦浮乾壤，游尘满大田。根荄思润泽，翕合望开旋。行旅心相语，居民虑共煎。悭阴嗟甚矣，生理卜终焉。谬忝观风客，深期闵雨贤。心摇金匼匝，念切锦鞍鞯。怅望云霞静，驱驰路道偏。行台时徙倚，小邑重流连。竟夕寒飙作，侵晨冻霭悬。自天来素节，匝地结冰泉。平野迷霜迹，遥山耸白巅。影窥瑶水鹤，人舞桂宫仙。庭柏欺寒色，林花斗晓妍。八荒开莹洁，万象失苍玄。肃肃氛埃歇，飘飘沴气捐。已应消螣�，重觉伏螟蝝。节转和平候，时占大有年。玄功归紫极，上瑞继青编。禾纪双茎异，云歌五色鲜。凤麟来旷邈，龟马出沦涟。盛事宜方驾，贞符足并肩。腐儒叨际遇，帝力荷陶埏。雅颂知非职，歌谣窃自传。
嘉定
作者：薛瑄
朝代：明

嘉州曾作少年游，纳纳乾坤五十秋。四野不移山竞秀，三江依旧水重流。天高华夏风云阔，地入蛮荒草树稠。城郭几归辽海鹤，白云今古自悠悠。
嘉祥分司元宵
作者：薛瑄
朝代：明

行台北面是苍山，古柏风生分外寒。又值元宵春一度，谩烧红烛伴清欢。
嘉陵喜晴
作者：薛瑄
朝代：明

不堪篷背雨，直打到天明。乍喜朝云敛，俄看旭日晴。林分千嶂秀，山空一江清。泛泛情何极，舟人急橹声。
嘉陵江雨
作者：薛瑄
朝代：明

官舫泛嘉陵，浑如一叶轻。滩高骇浪急，岸阔漫流停。山木无边翠，人烟几处青。棹歌高枕听，竟日雨冥冥。
嘉陵泛江
作者：薛瑄
朝代：明

湛湛嘉陵水，沉沉石底明。岸翻云树影，谷响棹歌声。微冷南风细，轻阴暮雨晴。应难逢此景，还慰远游情。
嘉鱼寓目
作者：薛瑄
朝代：明

旧时沙羡号嘉鱼，邑小人家星散居。官舍高低丛异木，大江环绕合重湖。蜀山驻跸空传汉，陆口屯兵已罢吴。更上层峰肆遐览，晚云飞尽楚天虚。
四景为张给事题四首
作者：薛瑄
朝代：明

云满青山水满溪，百花如锦草萋萋。少陵诗思知多少，到处娇莺恰恰啼。百尺清潭万仞山，山围水閤下虚寒。道人已自无焦火，况在山光水色间。无边草木不禁霜，只有黄花晚更香。笑采黄花斟美酒，南山咫尺兴难忘。仙家楼观郁嵯峨，雪岭冰溪眼底过。驴背探春春信早，诗情不必灞桥多。
四景为张给事题四首·其一
作者：薛瑄
朝代：明

云满青山水满溪，百花如锦草萋萋。少陵诗思知多少，到处娇莺恰恰啼。
四景为张给事题四首·其三
作者：薛瑄
朝代：明

无边草木不禁霜，只有黄花晚更香。笑采黄花斟美酒，南山咫尺兴难忘。
四景为张给事题四首·其二
作者：薛瑄
朝代：明

百尺清潭万仞山，山围水閤下虚寒。道人已自无焦火，况在山光水色间。
四景为张给事题四首·其四
作者：薛瑄
朝代：明

仙家楼观郁嵯峨，雪岭冰溪眼底过。驴背探春春信早，诗情不必灞桥多。
四景为李通政赋四首
作者：薛瑄
朝代：明

石桥流水自东西，绿树连云翠嶂低。却忆当年持宪节，扁舟曾泛武陵溪。红尘飞不到青山，宛转桥东水閤寒。立尽夕阳桥上客，看山看水不知还。木落霜青水不波，野人茅屋带岩阿。幽林采得怜香洁，坐对南山兴最多。竹林茅屋枕江皋，叠玉峰峦夹岸高。似是剡溪清兴发，独冲风雪泛轻舠。
四景为李通政赋四首·其一
作者：薛瑄
朝代：明

石桥流水自东西，绿树连云翠嶂低。却忆当年持宪节，扁舟曾泛武陵溪。
四景为李通政赋四首·其三
作者：薛瑄
朝代：明

木落霜青水不波，野人茅屋带岩阿。幽林采得怜香洁，坐对南山兴最多。
四景为李通政赋四首·其二
作者：薛瑄
朝代：明

红尘飞不到青山，宛转桥东水閤寒。立尽夕阳桥上客，看山看水不知还。
四景为李通政赋四首·其四
作者：薛瑄
朝代：明

竹林茅屋枕江皋，叠玉峰峦夹岸高。似是剡溪清兴发，独冲风雪泛轻舠。
四月望夜院中作
作者：薛瑄
朝代：明

月照芭蕉叶上明，小阑干外竹林清。一襟风露凉如洗，似有新秋在户庭。
四皓图
作者：薛瑄
朝代：明

雪鬓苍髯识者稀，功成犹自昧先几。宁知后日纷纷处，却道刘侯计已非。
壶头歌
作者：薛瑄
朝代：明

沅水南来几千里，乱石激涛蹴空起。急捎官舫上巉岩，閒倚驿楼看山水。隔江万叠云峰稠，一峰平立名壶头。云是伏波驻兵处，至今石室留山陬。忆昔炎纲断如缕，草窃纷然㩀寰宇。宁知田牧隐奇才，挥斥奸庸识真主。西征实藉聚米忠，南伐谁比铜柱功。中兴诸将数筹略，直与贾邓争豪雄。老身甘向边陲殁，誓扫群蛮静坤轴。壶头战死非无情，天遣英灵镇南服。跳梁小丑胡为哉，竟因遗算稽颡来。虽云未雪薏苡谤，白璧本自无纤埃。昔于青史叹高识，今向荒山访遗迹。怒涛犹带薄伐声，愁云似是忠愤积。马侯马侯真丈夫，大器自与凡材殊。庙食勋名几千古，英风激我章句徒。
夏夜
作者：薛瑄
朝代：明

肃肃凉景夕，满怀诗思生。虫鸣新雨霁，钟递晚风清。爽气浮天极，乡心对月明。中州知久客，归兴绕汾亭。
夏夜宿龙瓜驿
作者：薛瑄
朝代：明

风树飕飗雨不休，夜眠江馆似深秋。梦回忽见窗前烛，驿吏催人又放舟。
夏夜邑学士友携酒共话
作者：薛瑄
朝代：明

留连不尽意如何，良夜相陪笑语多。银烛检书劳问难，玉壶携酒费吟哦。楼头远鼓催华月，天外微风落绛河。坐到中宵人客散，壮怀犹击唾壶歌。
夏夜闻钟
作者：薛瑄
朝代：明

翠帷藤簟竹方床，孤枕慵便五夜凉。梦里不知身作客，忽疑钟响是家乡。
夏日出文明门
作者：薛瑄
朝代：明

文明门外柳阴阴，百啭黄鹂送好音。行过御沟回望处，凤凰楼阁五云深。
夏日简焦罗陈张四侍御
作者：薛瑄
朝代：明

长夏飞霜几砚清，公馀景物称诗情。丝丝绿柳迎风细，灼灼红葵向日倾。宪度已应昭典则，官僚况复盛才英。运开五百时难遇，愿竭忠忱答圣明。
夏日简陈广文
作者：薛瑄
朝代：明

静扫书斋坐日长，好风时复送清凉。焚香读易添新趣，隐几看云忆故乡。蜕壳已闻蝉响急，将雏频见燕飞忙。索居久欲来相访，触热其如汗作浆。
夏日院中遣兴
作者：薛瑄
朝代：明

荷叶池塘四月初，满庭梅雨正疏疏。心閒已悟天无际，性静应知乐有馀。架上诗书频检阅，环中光景任盈虚。铁冠御史谁能识，隐几无言学养愚。
夏溪书舍为刘进士赋
作者：薛瑄
朝代：明

高人临水筑茅堂，入牖开风面面凉。芳草满庭交翠色，露荷当槛发幽香。弹琴石濑含秋响，杖策藜灯耿夜光。我欲携筇远相访，暂从坟典话黄唐。
夜上吕梁洪
作者：薛瑄
朝代：明

水村夜寥寥，秋月流空白。牵舟上吕梁，逆浪涌寒雪。愧彼役夫劳，当此滩水涩。忆我四方游，江湖饱涉越。祗召复兹行，恩重知才劣。矢心复何如，长洪石如铁。
夜坐
作者：薛瑄
朝代：明
体裁：古风

银烛一寸光，照我千古心。心事谅谁语，秉笔空沈吟。幽怀载草草，妙思弥愔愔。岂无扬子云，视昔犹视今。
夜坐偶书
作者：薛瑄
朝代：明

夜夜烧官烛，时时读我书。斗牛双古剑，天地一迂儒。郡邑三苗外，风霜两岁馀。江湖怀魏阙，似觉鬓毛疏。
夜泊广陵
作者：薛瑄
朝代：明
体裁：古风

夜到广陵城，已是三更后。官舡少停泊，驿吏劳奔走。风清月色明，河汉粲星斗。行思方摇摇，怀古复何有。
夜泊广陵
作者：薛瑄
朝代：明

夜到广陵城，已是三更后。官船少停泊，驿吏劳奔走。风清月色明，河汉粲星斗。行思方摇摇，怀古复何有。
夜饮李海昌宅
作者：薛瑄
朝代：明

重门敞春夕，灯烛霭馀辉。醉我百壶酒，留连夜未归。
大江逢霁景独酌有作
作者：薛瑄
朝代：明

舟行逢霁景，逸兴杳难群。绿树江边影，青天水底云。众山连复断，双橹合还分。自酌樽中酒，微吟到半醺。
大理后庭竹林山色二首
作者：薛瑄
朝代：明

钟山雨过翠成堆，竹里清风作阵来。爱竹看山有真乐，高人远矣忆追陪。閒爱脩篁静爱山，清阴秀色座中看。老来渐得悠然趣，天际浮云任往还。
大理后庭竹林山色二首·其一
作者：薛瑄
朝代：明

钟山雨过翠成堆，竹里清风作阵来。爱竹看山有真乐，高人远矣忆追陪。
大理后庭竹林山色二首·其二
作者：薛瑄
朝代：明

閒爱脩篁静爱山，清阴秀色座中看。老来渐得悠然趣，天际浮云任往还。
大理汪寺副父母膺封
作者：薛瑄
朝代：明

龙敕欢传出九重，二亲同日荷疏封。一经教子声名著，六品推恩宠渥浓。樽俎喜开今日宴，衣冠快睹盛时风。贤郎更尽廷平职，还有回鸾下碧空。
天顺元年六月初十日上章告老未允十一日又请十三日又请至二十一日蒙允出京师舟中赋七首
作者：薛瑄
朝代：明

迁转春官入翰林，两叨清秩受恩深。论思未有回天力，供奉空悬捧日心。六十故知年渐老，寻常唯觉病相侵。乞归自是安衰劣，俯仰清风愧古今。病怀久与世相违，疏乞归田诏许归。辞阙犹沾光禄酒，束装还有尚方衣。两京水陆寻征路，三晋山河想旧扉。金马玉堂回首处，青霄唯见五云飞。老病何堪污玉堂，乞恩优诏许还乡。归鸿绝漠情知远，倦鸟投林意觉忙。但想溪山行处好，不妨园圃到时荒。退休自是升平事，祗道閒中岁月长。经世谁人志尽酬，古今回想兴悠悠。即非有道身能退，自是无才老可休。归骑远寻天井路，轻帆先放潞河舟。家山到处知何日，汾水西风八月秋。早曾拜疏乞归田，羁绊虚名又几年。道德愈难期往哲，事功无复望时贤。宦情似水年来淡，乡思如旌日自悬。老病放还蒙帝力，不知何以答皇天。鱼在洪渊鸟茂林，从来谁识古人心。五湖高兴应难及，三径清风不可寻。希复卿云光舜日，几调元气作商霖。独惭愚老归休晚，犹抚遗编慨古今。窃第归登潞水船，罢休从此又言旋。西涂东抺三千字，北去南来四十年。欣戚情怀浑索寞，升沉声誉总悠然。彤闱紫阁如天上，依旧清汾数顷田。
天顺元年六月初十日上章告老未允十一日又请十三日又请至二十一日蒙允出京师舟中赋七首·其一
作者：薛瑄
朝代：明

迁转春官入翰林，两叨清秩受恩深。论思未有回天力，供奉空悬捧日心。六十故知年渐老，寻常唯觉病相侵。乞归自是安衰劣，俯仰清风愧古今。
天顺元年六月初十日上章告老未允十一日又请十三日又请至二十一日蒙允出京师舟中赋七首·其七
作者：薛瑄
朝代：明

窃第归登潞水船，罢休从此又言旋。西涂东抺三千字，北去南来四十年。欣戚情怀浑索寞，升沉声誉总悠然。彤闱紫阁如天上，依旧清汾数顷田。
天顺元年六月初十日上章告老未允十一日又请十三日又请至二十一日蒙允出京师舟中赋七首·其三
作者：薛瑄
朝代：明

老病何堪污玉堂，乞恩优诏许还乡。归鸿绝漠情知远，倦鸟投林意觉忙。但想溪山行处好，不妨园圃到时荒。退休自是升平事，祗道閒中岁月长。
天顺元年六月初十日上章告老未允十一日又请十三日又请至二十一日蒙允出京师舟中赋七首·其二
作者：薛瑄
朝代：明

病怀久与世相违，疏乞归田诏许归。辞阙犹沾光禄酒，束装还有尚方衣。两京水陆寻征路，三晋山河想旧扉。金马玉堂回首处，青霄唯见五云飞。
天顺元年六月初十日上章告老未允十一日又请十三日又请至二十一日蒙允出京师舟中赋七首·其五
作者：薛瑄
朝代：明

早曾拜疏乞归田，羁绊虚名又几年。道德愈难期往哲，事功无复望时贤。宦情似水年来淡，乡思如旌日自悬。老病放还蒙帝力，不知何以答皇天。
天顺元年六月初十日上章告老未允十一日又请十三日又请至二十一日蒙允出京师舟中赋七首·其六
作者：薛瑄
朝代：明

鱼在洪渊鸟茂林，从来谁识古人心。五湖高兴应难及，三径清风不可寻。希复卿云光舜日，几调元气作商霖。独惭愚老归休晚，犹抚遗编慨古今。
天顺元年六月初十日上章告老未允十一日又请十三日又请至二十一日蒙允出京师舟中赋七首·其四
作者：薛瑄
朝代：明

经世谁人志尽酬，古今回想兴悠悠。即非有道身能退，自是无才老可休。归骑远寻天井路，轻帆先放潞河舟。家山到处知何日，汾水西风八月秋。
太常许卿送菜戏简十首
作者：薛瑄
朝代：明

为谢东邻许太常，嘉蔬频送意难忘。呼童带叶连根煮，咬得其中一味长。摘送园蔬露未乾，齑成新味带咸酸。几回放箸诗肠饱，绝胜先生苜蓿盘。空堂养病似斋居，喜送东园几种蔬。吃此久无烹宰事，不须仍用远庖廚。白发青袍老寺丞，卜居喜近太常卿。故知气味多相似，频送东园菜把青。菜出东园种种新，太卿相送意何亲。平生自是甘清味，肉食能无愧古人。园蔬新拔带霜浓，烂煮香根放箸空。谁识其中有真味，不须苦羡紫驼峰。自笑官贫气尚豪，党姬休复论羊羔。卿家能送东园菜，清味还应厌老饕。此色斯民不可有，此味庙堂不可无。顾我已非调燮手，先生相送意何如。雅契名卿柰若何，嘉蔬频送意尤多。生平味此无厌足，恐似当年吃菜魔。京华交契似君稀，白首相看意不违。忽见名园送新菜，故乡老圃倍思归。
太常许卿送菜戏简十首·其一
作者：薛瑄
朝代：明

为谢东邻许太常，嘉蔬频送意难忘。呼童带叶连根煮，咬得其中一味长。
太常许卿送菜戏简十首·其七
作者：薛瑄
朝代：明

自笑官贫气尚豪，党姬休复论羊羔。卿家能送东园菜，清味还应厌老饕。
太常许卿送菜戏简十首·其三
作者：薛瑄
朝代：明
体裁：七言绝句

空堂养病似斋居，喜送东园几种蔬。吃此久无烹宰事，不须仍用远庖厨。
太常许卿送菜戏简十首·其三
作者：薛瑄
朝代：明

空堂养病似斋居，喜送东园几种蔬。吃此久无烹宰事，不须仍用远庖廚。
太常许卿送菜戏简十首·其九
作者：薛瑄
朝代：明

雅契名卿柰若何，嘉蔬频送意尤多。生平味此无厌足，恐似当年吃菜魔。
太常许卿送菜戏简十首·其二
作者：薛瑄
朝代：明

摘送园蔬露未乾，齑成新味带咸酸。几回放箸诗肠饱，绝胜先生苜蓿盘。
太常许卿送菜戏简十首·其五
作者：薛瑄
朝代：明

菜出东园种种新，太卿相送意何亲。平生自是甘清味，肉食能无愧古人。
太常许卿送菜戏简十首·其八
作者：薛瑄
朝代：明

此色斯民不可有，此味庙堂不可无。顾我已非调燮手，先生相送意何如。
太常许卿送菜戏简十首·其六
作者：薛瑄
朝代：明

园蔬新拔带霜浓，烂煮香根放箸空。谁识其中有真味，不须苦羡紫驼峰。
太常许卿送菜戏简十首·其十
作者：薛瑄
朝代：明

京华交契似君稀，白首相看意不违。忽见名园送新菜，故乡老圃倍思归。
太常许卿送菜戏简十首·其四
作者：薛瑄
朝代：明

白发青袍老寺丞，卜居喜近太常卿。故知气味多相似，频送东园菜把青。
太平堤望
作者：薛瑄
朝代：明

太平堤路夹平湖，湖上清风面面俱。十里波光天上下，半空岚影树扶疏。稻塍草色青无际，菱叶荷花净有馀。艇子有人閒泛泛，钓竿还可拂珊瑚。
太平门
作者：薛瑄
朝代：明

何处清时快往还，太平门外好湖山。閒花野草应无数，惟有青松最耐看。
孟子祠
作者：薛瑄
朝代：明

邹国丛祠古道边，满林松柏带苍烟。远同阙里千年祀，近接宣尼百世传。独引唐虞谈善性，力排杨墨绝狂言。功成不让湮洪水，万古人思命世贤。
宁乡咏古二首
作者：薛瑄
朝代：明

千家县树古黔中，四望云烟锁翠峰。水引温泉分地利，雨来云洞仰神功。朱门道学推张栻，宋室忠贤数魏公。郁郁遗阡今尚在，满山松柏撼高风。风烟渺渺接长沙，竹树苍苍绕县衙。入境已知山水秀，观风殊觉士民佳。魏公华表横秋草，易韨岩扉掩暮霞。更觅南轩读书处，寒梅开遍古祠花。
宁乡咏古二首·其一
作者：薛瑄
朝代：明

千家县树古黔中，四望云烟锁翠峰。水引温泉分地利，雨来云洞仰神功。朱门道学推张栻，宋室忠贤数魏公。郁郁遗阡今尚在，满山松柏撼高风。
宁乡咏古二首·其二
作者：薛瑄
朝代：明

风烟渺渺接长沙，竹树苍苍绕县衙。入境已知山水秀，观风殊觉士民佳。魏公华表横秋草，易韨岩扉掩暮霞。更觅南轩读书处，寒梅开遍古祠花。
宁乡遇雨
作者：薛瑄
朝代：明

湖南风土异中州，岁暮萧萧雨不收。黄叶未全凋老树，青林犹自满层丘。传闻累岁都无雪，祇觉三冬总似秋。却忆故乡天道正，迎霜已著禦寒裘。
宁阳行台元夕忆黄宪使
作者：薛瑄
朝代：明

曾忆观灯宴后堂，玉杯行酒夜何长。新声已觉随银甲，逸响还惊绕画梁。东道留宾能闭户，诸郎爱客解牵裳。别来好景逢元夕，空向行台对月光。
宝庆喜雪
作者：薛瑄
朝代：明

一夜瑶华遍楚壖，霜台晓色正清妍。天从北极行时令，气肃南荒压瘴烟。春信喜传庾岭树，客怀宁忆剡溪船。观风使者无他祝，愿与官曹咏有年。
审录后简萧罗两都宪
作者：薛瑄
朝代：明

碧梧鸣凤应朝阳，龙敕颁来带御香。寒冱一时回煖气，幽潜随处发天光。平反自可归台宪，钦恤惟应仰圣皇。还见星轺辞辇毂，恩波行复遍遐荒。
宪台斋宿
作者：薛瑄
朝代：明

宪台斋宿几连宵，绛烛银炉伴阒寥。斗帐梦回更漏永，只听窗外冷风飘。
宫前老柏
作者：薛瑄
朝代：明

苍苍老干铸青铜，缕缕香毛引细风。自是栽培年岁久，托根长近禹王宫。
宿临清薇省行馆
作者：薛瑄
朝代：明

薇垣潇洒九秋天，风叶敲窗夜月圆。有客乘骢来借宿，新诗留作赁房钱。
宿信阳慈氏寺有怀赵侍御·其一
作者：薛瑄
朝代：明
体裁：古风

禅室绝清洒，夜景何寥寥。白日堕檐隙，凉飙拂林梢。有客不能寐，起坐心劳焦。所怀同心友，相去一何遥。开门望天宇，露冷河汉高。恨无双羽翰，奋飞共游遨。秉烛遂至旦，诗成还独谣。
宿信阳慈氏寺有怀赵侍御·其二
作者：薛瑄
朝代：明
体裁：古风

山寺月皎皎，流光入帘帷。神清不成寐，起视夜何其。天汉渐回转，参斗亦西移。庭草泫繁露，林竹生凉飔。抚景念良友，渺在天一涯。会面曾几日，成此远别离。冉冉易寒暑，悠悠隔山陂。岂无他人好，中情讵能知。
宿山亭
作者：薛瑄
朝代：明
体裁：古风

山深邮舍孤，入门晚色静。四顾足乔林，萧萧北风劲。向夕起重霏，窗户倏已暝。燃松代秉烛，明暗光靡定。草草具杯酌，何暇梨果饤。乃知山林趣，足发远游兴。天明登前山，清风满萝径。
宿水村二首
作者：薛瑄
朝代：明

日暮江头送客还，寂寥清夜不成欢。连天海气当窗白，一枕江风入梦寒。鸡唱远村皆落月，潮生古渡已层澜。披衣久坐待明发，白石歌馀兴未阑。投宿江村日已昏，村童还为启柴门。壶觞欲醉黄翁酒，盘馔深惭漂母飧。夜雪生香芦被煖，晚烟添绿土床温。清宵总是沧波趣，莫向人寰取次论。
宿水村二首·其一
作者：薛瑄
朝代：明

日暮江头送客还，寂寥清夜不成欢。连天海气当窗白，一枕江风入梦寒。鸡唱远村皆落月，潮生古渡已层澜。披衣久坐待明发，白石歌馀兴未阑。
宿水村二首·其二
作者：薛瑄
朝代：明

投宿江村日已昏，村童还为启柴门。壶觞欲醉黄翁酒，盘馔深惭漂母飧。夜雪生香芦被煖，晚烟添绿土床温。清宵总是沧波趣，莫向人寰取次论。
宿湘乡道中山亭纪怀
作者：薛瑄
朝代：明

又是山亭宿，林峦夜杳冥。天临南岭近，风入北窗清。开卷求心事，倾壶荡客情。二亲久辞世，不寐想平生。
宿灵岩寺
作者：薛瑄
朝代：明

梵宇深沉夜景迟，僧房禅榻果幽奇。竹鸣虚牖风过处，霜落寒岩月上时。纸帐烛光团白玉，石炉香燄霭青丝。红尘马首明朝别，只恐山灵解勒移。
宿界亭驿
作者：薛瑄
朝代：明

山月娟娟满户庭，秋虫唧唧四边鸣。一杯强饮不成乐，坐听山童打二更。
宿白马寺人家
作者：薛瑄
朝代：明

白马驼经事已空，断碑残刹见遗踪。萧萧茅屋秋风里，一夜雨声乡思浓。
宿院简焦罗张陈四侍御
作者：薛瑄
朝代：明

杨柳风清宪府深，晚凉时节自开襟。星横北斗三更柄，月转东瀛万顷金。握节几时穷地脉，观书直欲见天心。壮怀落落霜侵鬓，谁伴单居御史吟。
宿青桥驿听江声
作者：薛瑄
朝代：明

青桥驿近黑龙江，江上滩声暗入窗。高枕才眠过夜半，惊回旅梦正淙淙。
寄于侍郎廷益
作者：薛瑄
朝代：明

黄甲同年二百人，大名飞步独超伦。乘骢正仰风霜肃，司马俄承宠渥频。列郡年丰争转粟，两河春暖见归民。天书重叠膺殊宠，好布人间雨露新。
寄南京张尚书
作者：薛瑄
朝代：明

每忆南京大司马，列卿迁转自清朝。旧台百职馀风纪，新政诸军仰教条。联榜可能怀未契，同官端喜得英僚。惟应旧会知难再，诗酒湖亭久寂寥。
寄司封李原德三十韵
作者：薛瑄
朝代：明

磊落青云士，龙门忆共游。蒹葭汾水暮，松桂禹宫秋。架石千寻閤，盘空百尺楼。两山开翠峡，万里滚黄流。弱水昆崙外，扶桑沧海头。山川穷壮观，物理入冥搜。胜地杯同酌，清心道共谋。真传推舜禹，正学拱轲丘。每苦纷纷论，谁能坦坦由。濂伊劳缵述，闽建得寻抽。自此阳光发，还应爝火收。剧谈怜缱绻，良觌展绸缪。日月开皇极，风云会帝州。一官陪旧侣，三俊话前脩。待漏金门辟，趋朝紫气浮。方期联彩凤，又见促鸣驺。盛典旁求远，天书宠渥稠。迁乔登粉署，持节骋华辀。火改时频易，杓移斗屡周。缄书知习坎，申意见中孚。理大天无外，毛轻德可俦。谬推追电足，深仰溯源舟。一别三年久，重来数日留。玉瓶携绿蚁，珠唾杂银钩。又见逢离索，那能足倡酬。清霜京邸月，疏柳禁城沟。远意烦深念，高文可更求。士希贤作圣，道仰鲁传邹。岁月虽云迈，诗书敢自休。论心殊未悉，短札暂相投。
寄孙韩二公
作者：薛瑄
朝代：明

忆过春风十里亭，二君携酒玉为瓶。小桃正吐樽前萼，娇鸟初传户外声。如此风光留客饮，几多怀抱向人倾。行台此夕忽相忆，谩掩重门惟月明。
寄朱侍御歌
作者：薛瑄
朝代：明
体裁：古风

吾观古来磊落大丈夫，致身特达自与凡才殊。若不功作霖雨润枯槁，便当手持玉斧清寰区。二者都应不可得，大田可稼长川渔。生平抱此心耿耿，烂读古书极驰骋。中年滥骑乌府骢，几载蛮荒苦便静。忽闻按部同官来，江山六月霜风回。楼舡弹压湖湘百怪息，宪节荡拂溪洞云烟开。是时思得欢然一相遇，何意黄鹄东飞燕西去。令人凝望佳节过，开尽冬梅老春树。春树纤纤柔叶多，沅江江上浩烟波。喜得瑶华好音信，兴来独立东风歌。歌成写寄凭双鲤，心事非公复谁理。会合悠悠自有时，还期高议金门里。
寄朱侍御歌
作者：薛瑄
朝代：明

吾观古来磊落大丈夫，致身特达自与凡才殊。若不功作霖雨润枯槁，便当手持玉斧清寰区。二者都应不可得，大田可稼长川渔。生平抱此心耿耿，烂读古书极驰骋。中年滥骑乌府骢，几载蛮荒苦便静。忽闻按部同官来，江山六月霜风回。楼船弹压湖湘百怪息，宪节荡拂溪洞云烟开。是时思得欢然一相遇，何意黄鹄东飞燕西去。令人凝望佳节过，开尽冬梅老春树。春树纤纤柔叶多，沅江江上浩烟波。喜得瑶华好音信，兴来独立东风歌。歌成写寄凭双鲤，心事非公复谁理。会合悠悠自有时，还期高议金门里。
寄李太亨太守
作者：薛瑄
朝代：明

会面京华两过秋，又从海岱望扬州。澄清志操知吾劣，出守声名觉子优。华馆定閒徐孺榻，清池谁共李膺舟。如何千里音书绝，不信交游是白头。
寄杨尚书彦谧
作者：薛瑄
朝代：明

尚书声誉满南都，闻道年来兴不孤。弄瓦几时添爱女，荫官五品羡英雏。量深往日尤能饮，足健前时不用扶。还有水心亭似旧，清香应满博山炉。
寄沈仲安广文
作者：薛瑄
朝代：明

几度相逢汴水边，好怀偏为客留连。北窗夜坐销银烛，南浦朝游并锦鞯。共指黄流经朔漠，独寻广武暗秋烟。与君幸自俱年少，莫寄安成内史篇。
寄海宁李太守
作者：薛瑄
朝代：明

又是分携十七年，寥寥几度信音传。滥官白发知吾劣，归老青山觉子贤。蜡屐每多登览兴，锦囊应有唱酬篇。著书更法春秋笔，还肯缄情寄一编。
寄温县江司训
作者：薛瑄
朝代：明

君住江南我江北，关河千里万里隔。一朝振翮起翱翔，同逐春风游紫陌。是时英俊天下来，南宫角艺何壮哉。岂意主司滥收采，缪将寸木升崇台。君持木铎向温邑，曾问士风解愁寂。我亦拜恩归读书，却抵荥阳问家室。荥阳温邑隔大河，相寻一苇曾经过。严亲今岁官河内，往来扰扰如奔波。爱君特达好心事，一回相见一欢恣。夏馆清谈移昼阴，秋斋共宿发幽思。有时酌我金屈卮，我还荅以二鸟诗。醉来意气觉奔放，生平肝胆何崛奇。近日分携隔风雨，羁怀落落向谁语。行将跨马过君家，寄声为酿新秋黍。
寄王用章宪副
作者：薛瑄
朝代：明

每从青济忆同官，祗隔沧溟一水宽。我捧天书行万里，君持宪节按三韩。封章入奏时名大，骢马巡边将胆寒。双剑有光常夜夜，暂回风雨未应难。
寄秉忠周司训二首
作者：薛瑄
朝代：明

良夜对床宿，清晨送子行。西郊雨新霁，古道马频鸣。执手别时话，挥鞭独往情。相思杳难极，鸿雁带秋声。过我衡门下，秋宵雨歇初。繁星随汉阙，明月到窗虚。别数宁辞酒，谈多不厌书。今朝远相忆，陡觉鬓毛疏。
寄秉忠周司训二首·其一
作者：薛瑄
朝代：明

良夜对床宿，清晨送子行。西郊雨新霁，古道马频鸣。执手别时话，挥鞭独往情。相思杳难极，鸿雁带秋声。
寄秉忠周司训二首·其二
作者：薛瑄
朝代：明

过我衡门下，秋宵雨歇初。繁星随汉阙，明月到窗虚。别数宁辞酒，谈多不厌书。今朝远相忆，陡觉鬓毛疏。
寄舍弟瑭四首
作者：薛瑄
朝代：明

同侍先人久宦游，先人没世葬林丘。弟脩蘋藻居乡里，兄窃功名上帝州。鸿雁影分思并宿，鹡鸰声远念相求。勉脩令德光前绪，频寄书来解我忧。先母亡时汝四春，先人辞世汝成人。二亲恩比乾坤大，一气情如手足亲。荆树愿同珠树好，棠华期与岁华新。故乡闻道逢艰日，生计无忘早晚勤。父母生来汝与吾，承家付托藉良图。立身莫若亲贤士，防患应须远酒徒。得善便当铭肺腑，敬身宁使损肌肤。兄年谩长惭无德，并写斯言列坐隅。几载艰虞西复东，正趋明诏老亲终。含悲共汝辞河朔，舆榇还家托故封。忽忆鸰原千里远，祗应棠萼两枝浓。愿叨微禄膺天宠，早得焚黄拜祖宗。
寄舍弟瑭四首·其一
作者：薛瑄
朝代：明

同侍先人久宦游，先人没世葬林丘。弟脩蘋藻居乡里，兄窃功名上帝州。鸿雁影分思并宿，鹡鸰声远念相求。勉脩令德光前绪，频寄书来解我忧。
寄舍弟瑭四首·其三
作者：薛瑄
朝代：明

父母生来汝与吾，承家付托藉良图。立身莫若亲贤士，防患应须远酒徒。得善便当铭肺腑，敬身宁使损肌肤。兄年谩长惭无德，并写斯言列坐隅。
寄舍弟瑭四首·其二
作者：薛瑄
朝代：明

先母亡时汝四春，先人辞世汝成人。二亲恩比乾坤大，一气情如手足亲。荆树愿同珠树好，棠华期与岁华新。故乡闻道逢艰日，生计无忘早晚勤。
寄舍弟瑭四首·其四
作者：薛瑄
朝代：明

几载艰虞西复东，正趋明诏老亲终。含悲共汝辞河朔，舆榇还家托故封。忽忆鸰原千里远，祗应棠萼两枝浓。愿叨微禄膺天宠，早得焚黄拜祖宗。
寄蒲守徐孚
作者：薛瑄
朝代：明

积石黄河绕郡流，郡城高兴自悠悠。远天云净仙人掌，近郭风清鹳雀楼。频寄鸾笺书可著，所需药物病全瘳。卫蘧卫武应难及，进德深惭老未休。
寄襄陵丁广文
作者：薛瑄
朝代：明

风雪匆匆老岁华，往来三宿广文家。名香泛霭薰瑶席，书烛分光照紫霞。别路迥惊汾水远，离情长绕晋山斜。多君凤穴风流在，拟向鹓班次第誇。
寄颉文林侍御
作者：薛瑄
朝代：明

前年挂席趋北斗，九月泊舟都门口。绣衣人是同乡人，骑马江边问行久。龙江驿里同徘徊，呼酒饮我何壮哉。兴酣往事真草草，愿倾东海添樽罍。别后倏忽几寒暑，吴江木落洞庭雨。黔巫东望山嵯峨，恨不高飞插翎羽。丈夫本是重四方，眼底道路如寻常。风帆早晚下吴会，仍寻旧约歌慨慷。
寄题广汉张魏公读书岩
作者：薛瑄
朝代：明

广汉之山甲西蜀，闻有石岩在山麓。想当英杰未遇时，携书独向岩间读。岩间日月閒且长，远从虞夏窥黄唐。幽探造化鬼神变，明察典礼人道常。古书遍读饱经济，一朝适与风云际。社稷频将赤手扶，砥柱不逐洪波逝。金轮腾踔乾与坤，冥冥九宇皆兵氛。要除和议正人极，誓迎北辙归中原。其如䜛口增萋斐，一斥南荒垂二纪。容光虽荷天开明，孤忠竟与时已矣。俯仰于今几万秋，名将江汉无停流。思公招公公不起，遥想寒岩添我愁。
寄题广汉张魏公读书岩
作者：薛瑄
朝代：明
体裁：古风

广汉之山甲西蜀，闻有石岩在山麓。想当英杰未遇时，携书独向岩间读。岩间日月閒且长，远从虞夏窥黄唐。幽探造化鬼神变，明察典礼人道常。古书遍读饱经济，一朝适与风云际。社稷频将赤手扶，砥柱不逐洪波逝。金轮腾踔乾与坤，冥冥九宇皆兵氛。要除和议正人极，誓迎北辙归中原。其如谗口增萋斐，一斥南荒垂二纪。容光虽荷天开明，孤忠竟与时已矣。俯仰于今几万秋，名将江汉无停流。思公招公公不起，遥想寒岩添我愁。
寄高苑李嗣昌广文
作者：薛瑄
朝代：明

安邑分携几十年，中间会合总茫然。华灯每忆连珠玉，绮席空怀醉管弦。顾我已添新白发，知君犹拥旧青毡。却惭频岁叨天宠，怅望丰城剑气边。
对雨遣兴简陈侍御七首
作者：薛瑄
朝代：明

秋雨通宵尽日鸣，柏台双沼涨皆平。绿荷袅袅欹香柄，细看明珠泻未停。曲阑干外芰荷香，秋雨来时水满塘。喜与同年骢马客，水心亭上共持觞。南荒久与故人疏，邂逅同年一月居。共指小塘荷叶底，水添秋雨欲生鱼。同年持斧到南荒，笑指关山满路霜。一月沅州城里往，听风听雨喜连床。君恰来时我欲归，沅江秋雨正霏霏。鹓班若问新消息，为说清霜满绣衣。绿萍如锦盖青池，池面高荷静不移。閒爱小亭听雨坐，恰如湘水系舟时。同年喜有绣衣人，沅水相逢意气亲。我去君留莫惆怅，边氓快睹晓霜新。
对雨遣兴简陈侍御七首·其一
作者：薛瑄
朝代：明

秋雨通宵尽日鸣，柏台双沼涨皆平。绿荷袅袅欹香柄，细看明珠泻未停。
对雨遣兴简陈侍御七首·其七
作者：薛瑄
朝代：明

同年喜有绣衣人，沅水相逢意气亲。我去君留莫惆怅，边氓快睹晓霜新。
对雨遣兴简陈侍御七首·其三
作者：薛瑄
朝代：明

南荒久与故人疏，邂逅同年一月居。共指小塘荷叶底，水添秋雨欲生鱼。
对雨遣兴简陈侍御七首·其二
作者：薛瑄
朝代：明

曲阑干外芰荷香，秋雨来时水满塘。喜与同年骢马客，水心亭上共持觞。
对雨遣兴简陈侍御七首·其五
作者：薛瑄
朝代：明

君恰来时我欲归，沅江秋雨正霏霏。鹓班若问新消息，为说清霜满绣衣。
对雨遣兴简陈侍御七首·其六
作者：薛瑄
朝代：明

绿萍如锦盖青池，池面高荷静不移。閒爱小亭听雨坐，恰如湘水系舟时。
对雨遣兴简陈侍御七首·其四
作者：薛瑄
朝代：明

同年持斧到南荒，笑指关山满路霜。一月沅州城里往，听风听雨喜连床。
对雪
作者：薛瑄
朝代：明

云垂四野寂无声，大雪通宵又彻明。在目已应知皓洁，穿帘时复斗轻盈。冻凝水底蛟龙蛰，饥厌庭前鸟雀争。高卧不妨书舍冷，此心元有岁寒盟。
将归山西留赠陈广文三十韵
作者：薛瑄
朝代：明

八月中州地，秋光动客怀。气清行少昊，令肃掩恢台。树老蝉俱寂，葭黄雁正来。寒流澄静碧，晚岫拔崔嵬。红熟风林枣，青生雨砌苔。候虫声唧切，砧杵韵喧豗。上下玑衡转，西南斗柄回。忆从朝凤阙，便尔别金台。来往家山道，留连索水隈。古情吟楚汉，高义得陈雷。屡和铿锵韵，频倾潋滟杯。未穷诗酒兴，俄动蓼莪哀。荏苒逾三载，栖迟愧寸才。聊为萍水别，近拟故山回。秋意方如此，交情每快哉。应同楚地橘，滥比傅岩梅。晚节看松桂，殊芳异草莱。故应嗤朴樕，深是重奇瑰。意得宁烦语，心通不假媒。素怀期坦率，俗意绝嫌猜。白璧宁容垢，青铜未可埃。我行方浩荡，君意莫徘徊。砥柱洪河坼，金天华岳开。驿亭频莫柳，邮舍几陈荄。汾水秋浮浪，孤山晚作堆。儿童应项领，父老想樽罍。原柏心先折，庭梧手自栽。昊天恩罔极，风木意难裁。未遂林乌报，频惊陇鹤催。还当访知己，鸣佩觐天阶。
山市晴岚
作者：薛瑄
朝代：明
体裁：古风

雨来万壑昏，雨霁千岫出。晴旭楚人家，蛾眉书生绿。看看如有情，馀光远相逐。
山水图为赵给事赋
作者：薛瑄
朝代：明

黄门给事好事者，一幅江山谁为写。云雾波涛满眼生，坐觉襟怀自潇洒。衡庐倚叠岷峨高，洞庭彭蠡洲渚交。又疑雪消蜀水来，黄牛白马增春涛。细看清浊分天地，地脉山形宛相际。良工妙夺造化工，白浪青林走云气。缘江细路古木齐，耳畔似闻幽鸟啼。倚岸扁舟久将济，入云茅屋谁同栖。江草山花不知数，采芳未是良辰暮。英灵不闻涧谷歌，仁智自谙水山趣。忆我昔游天下时，跋涉险阻探清奇。何如此图不出户，胜槩一览无所遗。
山水图歌为蒲守徐孚题
作者：薛瑄
朝代：明

谁写云山与烟水，爽气清风盈幅起。想当解衣盘礴时，坐驱造化入笔底。须臾削出金芙蓉，奔湍骇浪争朝宗。元气直穿古石裂，悬流疑与银河通。青林远近不知数，林内山房启晴户。时清似有招隐歌，地偏不见采芝处。我昔持节天下游，东穷海岱西梁州。忽见斯图忆所历，江山清思何悠悠。河东之守好奇者，特送图来索题写。自知老大笔力微，挂一漏万语非假。强裁长句卷还时，坐中尚觉留清飔。仁知高怀在山水，贤守玩此应得之。
山水小景四首
作者：薛瑄
朝代：明

湖水茫茫浪拍天，春风湖上有人烟。小楼半在花林内，帘捲青山看钓船。石上长松落午阴，有人松下鼓瑶琴。南风过处浑无迹，秪见千山万水深。老树苍崖满目秋，水明沙净晚烟收。如何万里长江内，只见斯人泛一舟。两崖雪罢树无风，泛泛扁舟水月空。疑是山阴寻戴老，此时清兴正无穷。
山水小景四首·其一
作者：薛瑄
朝代：明

湖水茫茫浪拍天，春风湖上有人烟。小楼半在花林内，帘捲青山看钓船。
山水小景四首·其三
作者：薛瑄
朝代：明

老树苍崖满目秋，水明沙净晚烟收。如何万里长江内，只见斯人泛一舟。
山水小景四首·其二
作者：薛瑄
朝代：明

石上长松落午阴，有人松下鼓瑶琴。南风过处浑无迹，秪见千山万水深。
山水小景四首·其四
作者：薛瑄
朝代：明

两崖雪罢树无风，泛泛扁舟水月空。疑是山阴寻戴老，此时清兴正无穷。
山行
作者：薛瑄
朝代：明

山鸟多清音，山花有异香。但得山间趣，宁辞山路长。荒冈断复连，风叶散还集。霜落秋涧清，烟横晚岫碧。
山行·其一
作者：薛瑄
朝代：明

山鸟多清音，山花有异香。但得山间趣，宁辞山路长。
山行·其二
作者：薛瑄
朝代：明

荒冈断复连，风叶散还集。霜落秋涧清，烟横晚岫碧。
峡石山行
作者：薛瑄
朝代：明

古道黄泥没车毂，峻坂迢迢客行苦。别寻细路出山椒，俯瞰群峰如累土。山椒怪石何巉岩，小大累累儿逐母。忽惊耳畔过狂飙，老木如人自掀舞。阴阴空谷啼饥猿，惨惨深林啸猛虎。时时一顾破羁颜，秋叶秋花解媚妩。霜林色重红欲然，露菊香寒寂无语。日暮崤陵风雨来，千山万谷堆云霾。回视人寰不知处，恍疑驭气游蓬莱。
崇恩堂为衍圣公赋
作者：薛瑄
朝代：明

赤芾趍朝日，彤庭锡劳时。宫壶沾宠渥，命服被恩私。遗泽应无竭，深恩勉自持。高台书盛事，行见被声诗。
左掖退朝口号
作者：薛瑄
朝代：明

宝盖初收扇影还，千官行过石阑干。天阶好雨沾旌旆，洞户清风引佩环。钟响已飘双阙外，香烟犹绕五云间。久陪鸳鹭知无补，自讶升平际遇难。
巩洛道中
作者：薛瑄
朝代：明

嵩高云气晚嵯峨，清洛西风咽急波。水色山光浑似旧，宋家陵墓夕阳多。
常德
作者：薛瑄
朝代：明

百里平川古朗州，沅江滚滚向东流。竹枝留得唐人句，一曲西风碧树秋。
平定州分司次江侍郎韵
作者：薛瑄
朝代：明

乘轺万里越河关，报国宁辞道路艰。首夏初离巫峡水，新秋又过太行山。久知雁塞妖氛扫，载喜龙沙凤驾还。白发已承归老诏，陛辞不日觐天颜。
平沙落雁
作者：薛瑄
朝代：明

霜清秋水落，风过人迹平。飞飞随阳鸟，相呼下寒汀。向夕聚俦侣，月映芦花明。
平羌望峨眉山
作者：薛瑄
朝代：明

峨眉画出天边秀，青到平羌尚未休。山月半轮怀李白，扁舟我亦下渝州。
应山四贤堂次钟文亮韵
作者：薛瑄
朝代：明

平芜青满读书台，为忆前贤故故来。一代高名曾仰德，百年陈迹但兴哀。碑文剥落漫苔藓，栋宇倾颓困草莱。欲奠椒浆无处所，向风搔首重迟回。
应山道中
作者：薛瑄
朝代：明

万壑岚光满，晓骑骢马行。茂林交拥盖，脩竹送前旌。到面溪风冷，经心石涧清。豺狼应远迹，狐鼠不须惊。
张忠定公祠
作者：薛瑄
朝代：明

乖崖自是奇人物，两回走马定西蜀。才惊锦水云飞扬，坐见雪山峰突兀。龙剑破匣摇寒芒，斩艾荆芥驱天狼。父老但知歌舞乐，黎庶不觉科徵忙。铁心一念真能止，侍女三年犹处子。乃知金石诚可通，遂使西人信如此。功成拂袖归几年，年深惠化犹相传。蛟龙上天风雨急，声名垂世日月悬。至今西人感公德，牲醑年年进公室。回头却笑鄙猥徒，身名泯泯无遗迹。
归到有感
作者：薛瑄
朝代：明

连冈北下是吾庐，几载归来觅旧居。手种孙桐高院落，家传乔木上霄衢。丧亡已是伤朋辈，凋瘵那堪甚里闾。独立秋风看秋色，欲将心事问诗书。
彭城怀古二首
作者：薛瑄
朝代：明

戏马台边雉堞高，参差楼閤入云霄。漕河控引淮黄近，驿路通连海岱遥。天府岂知成霸主，彭城空复驻英豪。大风折木飞沙日，想见天心翊汉朝。当年禹迹旧分州，走马南来遂此游。地势萦回环翠岭，关城峭拔枕黄流。烧馀豪杰千年冢，春老佳人百尺楼。周览未能穷往事，官河又放下洪舟。
彭城怀古二首·其一
作者：薛瑄
朝代：明

戏马台边雉堞高，参差楼閤入云霄。漕河控引淮黄近，驿路通连海岱遥。天府岂知成霸主，彭城空复驻英豪。大风折木飞沙日，想见天心翊汉朝。
彭城怀古二首·其二
作者：薛瑄
朝代：明

当年禹迹旧分州，走马南来遂此游。地势萦回环翠岭，关城峭拔枕黄流。烧馀豪杰千年冢，春老佳人百尺楼。周览未能穷往事，官河又放下洪舟。
徐州洪
作者：薛瑄
朝代：明

乱石何巉岩，长堤更宛转。狭岸忽陡起，急濑如注坂。回旋聚流沫，骇浪洒雪霰。舟行良已难，下上劳拽挽。翻思游川峡，江石尤险远。瞿塘十二滩，波浪激雷电。回视过兹洪，反若历平坦。乃知所观大，小者不挂眼。
徐州见黄河
作者：薛瑄
朝代：明

吾家正在龙门下，流出黄河几曲长。忽向徐州城外见，牵情一水正思乡。
御书楼为吾昌衍参政赋
作者：薛瑄
朝代：明

古今书赐由中秘，藏在君家百尺楼。奎耀夜晴通户牖，芸香风细散檐幽。篇章总是天人学，函藏深为释老留。从此黄金不须积，子孙勤读继前脩。
德州除夕
作者：薛瑄
朝代：明

昔捧天书按部来，之官又上凤凰台。频登风纪知庸德，屡陟廷平愧菲才。寓馆明朝添一岁，晴霄此夕丽三台。元正驰贺心何似，金殿香浮宝扇开。
忆绣荣二孙
作者：薛瑄
朝代：明

绣孙犹未识阿翁，翁在山东一马骢。近别荣孙春又夏，相应学语问阿翁。
忽忆
作者：薛瑄
朝代：明

忽忆巩东峰子岭，入云遥见大河流。中原胜槩皆堪赋，揽辔还当遂壮游。
怀忠堂为都指挥李进赋
作者：薛瑄
朝代：明

将军树勋起云中，结发慷慨从飞龙。几年拥节驱罴熊，扶桑日出西崆峒。旄头射落天山空，青海不复烽火红。仁义之将良可宗，丈夫不数卫霍功。时清包裹刀与弓，八蛮入贡重译通。朅来分阃何从容，敦崇诗礼轻豪丰。所居之堂名怀忠，怀忠事业应无穷。我虽儒冠心颇雄，寸管不让三尺锋。等閒禆补造化功，拟今四海歌皇风，怀忠将无与君同。
怀李廷圭用前诗末句起韵并书于壁
作者：薛瑄
朝代：明

拟分华榻共春灯，到日先生去博平。别鹤行云那有迹，落花飞絮倍多情。空怜皓月明朱幌，尚自馀香袅画屏。我复东西南北去，壁间留语候归旌。
怀沅州五友五首 其一 竹
作者：薛瑄
朝代：明

劲节虚心独耐看，霜台三载伴清欢。今朝朔北遥相忆，谁与萧萧共岁寒。
怀沅州五友五首 其三 菊
作者：薛瑄
朝代：明

几簇芳根遍小台，自呼童子看浇培。沅江回首深如许，纵有清香亦自衰。
怀沅州五友五首 其二 梅
作者：薛瑄
朝代：明

正是花时远别离，绮窗应已发新枝。蓟南腊月霜如雪，相对长吟有所思。
怀沅州五友五首 其五 莲
作者：薛瑄
朝代：明

方塘红锦日熹微，绝爱天葩照客衣。几赋新诗去雕饰，相思重觉赏心违。
怀沅州五友五首 其四 兰
作者：薛瑄
朝代：明

频除恶草惜佳丛，笑采幽香岁岁同。一自沅江骚佩远，小阑谁倚看光风。
怀沅州五友五首·竹
作者：薛瑄
朝代：明

劲节虚心独耐看，霜台三载伴清欢。今朝朔北遥相忆，谁与萧萧共岁寒。正是花时远别离，绮窗应已发新枝。蓟南腊月霜如雪，相对长吟有所思。几簇芳根遍小台，自呼童子看浇培。沅江回首深如许，纵有清香亦自衰。频除恶草惜佳丛，笑采幽香岁岁同。一自沅江骚佩远，小阑谁倚看光风。方塘红锦日熹微，绝爱天葩照客衣。几赋新诗去雕饰，相思重觉赏心违。
思亲
作者：薛瑄
朝代：明

二亲俱久逝，孤子际明时。谬忝风霜任，深承雨露私。光荣宁及养，劬育竟何为。愿竭涓埃报，焚黄会有期。
患难中海昌李太守数书问及诗以报之
作者：薛瑄
朝代：明

知己情深数寄书，问吾行止近何如。买车已上山西路，结屋还依水北居。乐意不忘寻简帙，生涯祇拟付耕锄。感君交义高千古，远道何由致报珠。
慈氏寺留题次虚庵韵
作者：薛瑄
朝代：明

义阳慈氏古丛林，风景萧然静客心。到院好香浮细霭，隔帘幽鸟送清音。槿花妙有空中色，柢树浓交户外阴。持节他年重过此，会须细听颖师琴。
戏作游仙
作者：薛瑄
朝代：明

琼瑶万仞中天台，珠宫贝阙参差开。灵风响下碧虚里，连翩鹤驭仙人来。钧天挥绰九奏毕，羽衣摇曳万舞回。后天不老凋三光，排风驭气游遐垓。海中涌出金银台，阳乌濯耀苍烟开。弱水瀛洲不可到，飙轮鹤驭相往来。洪濛开阖几万古，桑田走马能千回。抱一之子可轻举，相期汗漫游九垓。银屏金屋瑶作台，化人宫殿中天开。东见蓬莱水清浅，西去几复青鸟来。云锦之裳文五色，倬彼云汉凌昭回。下视九域一毫芒，何异蠛蠓飞尘垓。仙山中有学仙台，凌虚上接天门开。青衢黄道倒影出，望舒日驭东西来。玉宇无声彩云湿，云汉屈注万里回。寥廓无邻安可极，重阳之数历九垓。
戏作游仙·其一
作者：薛瑄
朝代：明

琼瑶万仞中天台，珠宫贝阙参差开。灵风响下碧虚里，连翩鹤驭仙人来。钧天挥绰九奏毕，羽衣摇曳万舞回。后天不老凋三光，排风驭气游遐垓。
戏作游仙·其三
作者：薛瑄
朝代：明

银屏金屋瑶作台，化人宫殿中天开。东见蓬莱水清浅，西去几复青鸟来。云锦之裳文五色，倬彼云汉凌昭回。下视九域一毫芒，何异蠛蠓飞尘垓。
戏作游仙·其二
作者：薛瑄
朝代：明

海中涌出金银台，阳乌濯耀苍烟开。弱水瀛洲不可到，飙轮鹤驭相往来。洪濛开阖几万古，桑田走马能千回。抱一之子可轻举，相期汗漫游九垓。
戏作游仙·其四
作者：薛瑄
朝代：明

仙山中有学仙台，凌虚上接天门开。青衢黄道倒影出，望舒日驭东西来。玉宇无声彩云湿，云汉屈注万里回。寥廓无邻安可极，重阳之数历九垓。
戏咏五友
作者：薛瑄
朝代：明

五友留连兴趣多，相看长是动吟哦。梅花酸实垂垂盛，兰畹香风细细过。老大竹根生嫩笋，轻通藕蒂长新荷。不知黄菊花开日，已别还应未去何。
戏题则天乡
作者：薛瑄
朝代：明

无端险恶山川气，尽付当时武媚娘。淫虐千年遗臭在，至今人唾则天乡。
戏题红叶
作者：薛瑄
朝代：明

自是霜根独占先，晚秋残绿变红鲜。胭脂腻染婵娟女，金醴浓薰绰约仙。入水忽惊丹伏鼎，向阳还讶火生烟。秋光宛似春光好，摇荡相思九月前。
戏题红白二梅花落
作者：薛瑄
朝代：明

檐外双梅树，庭前昨夜风。新英兼旧蕊，坠粉间飘红。已见苔成锦，方疑色是空。妆娥初点额，舞女欲迷踪。雨重胭脂湿，泥香瑞雪融。不知何处笛，并起一声中。
戏马台
作者：薛瑄
朝代：明

八千兵渡大江来，戏马高台亦壮哉。何事乌江骓不逝，高台翻使后人哀。
成都看梨花
作者：薛瑄
朝代：明

锦城风煖不生尘，开遍梨花万树春。吹散绿云帘尽捲，广寒宫里有仙人。
扶沟道中
作者：薛瑄
朝代：明

古堤东去路漫漫，与客联镳纵大观。草木近浮梁苑阔，烟霞平入楚天宽。清风细细催蝉韵，爽气飘飘近马鞍。行到扶沟询旧俗，大贤千古仰高山。
拟古四十一首·其一
作者：薛瑄
朝代：明

天地形之大，阴阳气之尊。伊谁知此物，来自无极门。清浊既莫离，动静互为根。大化去不息，至理亦长存。彼哉虚寂子，已矣无复论。
拟古四十一首·其七
作者：薛瑄
朝代：明

驺虞兽之瑞，麒麟兽之仁。物性尚不杀，而况形为人。夫何周辙东，王道久已湮。孙吴骋狙诈，申商号无恩。流毒剧洪水，遗黎苦漂沦。强嬴灭诸国，三户亡咸秦。天道信反覆，永为来世陈。
拟古四十一首·其三
作者：薛瑄
朝代：明

庭前桂花发，清香散凉飔。采采黄金英，倾筐方自持。思欲赠远人，风波阻长岐。望望不可反，馨洁空自奇。
拟古四十一首·其三十
作者：薛瑄
朝代：明

吾思鲁公仪，拔葵去织妇。傅翼两其足，实惟天道故。云胡世君子，大得兼小务。生殖广田园，贩鬻罔泉布。牙筹既自执，龙断复登顾。彼哉何足言，义利各有悟。
拟古四十一首·其三十一
作者：薛瑄
朝代：明

蜩鸠笑大鹏，夏虫疑寒冰。语之斯道大，心识何蒙冥。属文箧笥满，读书栋宇盈。徒劳一生力，了无寸见明。谁言点也狂，鼓瑟有深情。
拟古四十一首·其三十七
作者：薛瑄
朝代：明

洪荒日已远，文籍日以繁。华伪灭真实，汗漫迷本源。左氏已浮誇，战国皆诈言。班马扬其波，蔚宗助其澜。继者如猬毛，美恶爱憎间。谅非董狐笔，尽信诚为难。谁哉法宣圣，大典垂不刊。
拟古四十一首·其三十三
作者：薛瑄
朝代：明

万钟固知富，于性无加增。千驷虽云众，难为身重轻。达人抱大观，不以外物婴。夷齐首阳饿，伊挚莘野耕。清风激千古，贤圣留其名。邈哉务光让，鄙矣蜗角争。蝇营徒为尔，鸿飞自冥冥。
拟古四十一首·其三十九
作者：薛瑄
朝代：明

庭树微飘落，凉气始披拂。却忆少年时，泛舟湖湘曲。秋风起波澜，寒霜下林麓。日出江上枫，雾隐楚岸竹。兰芷亦萧条，芰荷不秋馥。灵均旧游处，骚思方满目。忽忽三十年，凉意复相触。《九歌》有遗辞，得意在云谷。
拟古四十一首·其三十二
作者：薛瑄
朝代：明

月盈乃生魄，阴极阳复来。损馀补不足，天道良昭哉。淳朴日浇散，斯理亦何乖。既剥犹未已，丰亨尚增培。君子过佚乐，小人穷之灾。所愿均厥施，九域登春台。
拟古四十一首·其三十五
作者：薛瑄
朝代：明

大气浩无涯，厚地大气举。形气自依附，人物乃中处。刚柔生变化，阴阳行寒暑。自古谓之然，满虚宁可数。吾思弄丸翁，深情契斯语。
拟古四十一首·其三十八
作者：薛瑄
朝代：明

人生苦不足，得陇更望蜀。祖龙泛海行，刘郎祀灶术。仙事俱茫茫，百年竟飘忽。汲汲复营营，何时满所欲。吾慕首阳翁，清风在山谷。
拟古四十一首·其三十六
作者：薛瑄
朝代：明

丹毂既云饰，翠盖亦时张。驷马复在驭，鸾和自鸣锵。执绥者谁子，升车气扬扬。回旋逐水曲，驰骋登周行。行人为之辟，谁不羡辉光。胡取覆餗诮，而置郜鼎章。轮舆虽云美，致寇安可量。所以大易辞，负乘著厥祥。
拟古四十一首·其三十四
作者：薛瑄
朝代：明

青山何岧岧，白云自超超。云山日在望，开门两相高。既喜山静止，还爱云飘飘。秀色可揽结，吾其陟山椒。
拟古四十一首·其九
作者：薛瑄
朝代：明

荆山有美璞，巴蜀多名材。此物信为奇，攻治亦难哉。匠石得其良，宝就成层台。胡为用匪人，坐此斲削乖。既自玉之玷，还为木之灾。而况上天工，理代必汝谐。餗覆良可虑，栋挠谅难陪。所以虞周圣，登庸必贤材。
拟古四十一首·其二
作者：薛瑄
朝代：明

悠悠复悠悠，水中有行舟。四序无淹晷，代谢不可留。春鸟寂无声，寒蝉号素秋。落叶满阡陌，白云散岩幽。去去莫复道，颍阳有遗老。
拟古四十一首·其二十
作者：薛瑄
朝代：明

白云在高丘，绿萝在深谷。中有冥栖士，云萝蔽茅屋。独抱尚友情，缅遂硕人轴。古琴时复弹，古书还更读。逍遥无外事，俯仰长自足。沮溺耕在野，姜叟钓渭曲。伊人岂无心，耻衒荆山玉。将须凤来仪，朝阳满梧竹。
拟古四十一首·其二十一
作者：薛瑄
朝代：明

庭前双榴树，叶密枝相交。时当四五月，吐花红夭夭。人爱花烂漫，我爱花始苞。尧夫有妙识，造化满即消。情知酩酊醉，还见离披凋。所以大圣人，持盈不忘劳。吾今老学易，看花遂成谣。
拟古四十一首·其二十七
作者：薛瑄
朝代：明

孤桐生龙门，檿丝出东国。相合为素琴，不离君子侧。清弹何悠扬，遗音为发越。中涵千古心，养彼至人德。云胡变新声，丝竹异古昔。繁响难具论，哇淫日沦惑。举俗逐时好，谁能称在昔。万事亦复然，不独琴与瑟。
拟古四十一首·其二十三
作者：薛瑄
朝代：明

回观自古来，黄金世所急。郿坞几万斤，梁苑亿千镒。贪求刻人骨，堆积盈家室。宁知造化权，随时有消息。人无长盛年，物无不散日。金穴竟荒虚，金谷亦空寂。发冢尚有儒，胠箧岂无力。长见聚金人，终为大盗积。往者既悠悠，来者方役役。旨哉庄生言，独无郢中质。
拟古四十一首·其二十九
作者：薛瑄
朝代：明

吾思洓水翁，志节一何高。褰裳辞宥密，视若秋鸿毛。古人不可作，流俗正滔滔。色过夏畦病，意甚乞墦劳。趋走信机巧，苟得还骄豪。閒咏青蝇诗，载玩硕鼠爻。
拟古四十一首·其二十二
作者：薛瑄
朝代：明

虞帝尚钦恤，大禹泣罪人。所以圣者心，天地同一仁。周政失其御，侯章僣无伦。刍灵既莫施，作俑亦不闻。秦穆一朝逝，殉以三良身。临穴殊懔慄，仰天亦悲辛。古犹惜累辜，如何杀俊民。王诛一以失，流毒荡无垠。骊山锢重泉，银海通幽津。遂使三秦众，半作地下尘。天道本好还，嬴族亦沉沦。因歌黄鸟诗，重为仁者陈。
拟古四十一首·其二十五
作者：薛瑄
朝代：明

王良称善御，时方尚诡遇。季子洛阳归，张仪关中去。佩印誇乡里，驱车塞道路。说合从与横，而取贵将富。孟轲陈王道，反为迂阔误。已哉无复言，远矣哲王寤。
拟古四十一首·其二十八
作者：薛瑄
朝代：明

吾思一气大，浑浑无边方。天机自流转，随至互低昂。寒暑既代序，日月亦运行。庶物勃然出，满虚各有常。万化定厥基，终古为维纲。大哉庖羲圣，有画粲以章。易道谅斯在，请看阴与阳。
拟古四十一首·其二十六
作者：薛瑄
朝代：明

骊珠不易探，至理不易论。端木称达者，性道犹弗闻。五十知天命，玄圣有遗言。区区事末学，役役劳其身。葩藻灭素质，声利迷心源。有若亡羊客，秪见岐路分。何当息冥升，来复求其根。
拟古四十一首·其二十四
作者：薛瑄
朝代：明

蒿莱不招凤，梧桐不栖鸡。物故各有趣，高卑焉可齐。伯夷居东海，吕望钓磻溪。峨峨太行巅，荟蔚方朝跻。阳光烛四表，发轫岐山西。二老既云往，妇子争扶㩦。固知贤圣人，去就关崇卑。试听紫芝歌，坐见嬴道隳。
拟古四十一首·其二十四
作者：薛瑄
朝代：明
体裁：古风

蒿莱不招凤，梧桐不栖鸡。物故各有趣，高卑焉可齐。伯夷居东海，吕望钓磻溪。峨峨太行巅，荟蔚方朝跻。阳光烛四表，发轫岐山西。二老既云往，妇子争扶携。固知贤圣人，去就关崇卑。试听紫芝歌，坐见嬴道隳。
拟古四十一首·其五
作者：薛瑄
朝代：明

四时一何神，变化不可测。阴阳既交代，星辰递罗列。孰其主宰之，终古不差忒。圣人秉明灵，动息有贞则。吾慕鲁中叟，矢心以学易。
拟古四十一首·其八
作者：薛瑄
朝代：明

圣治奠九有，禹迹亦茫茫。王泽既饶洽，彝伦复昭彰。以兹熙皞世，举俗跻乐康。胡为古道非，极意开边荒。征行苦锋镝，飞挽失耕桑。民生既骚屑，天和亦乖伤。广土竟何益，不救危与亡。兹事已千载，雄豪有秦皇。
拟古四十一首·其六
作者：薛瑄
朝代：明

端居忆远游，路经首阳山。山有二贤祠，青松荫重关。斯人难再得，守饿心独安。清风激颓俗，高义越人寰。去之几千载，可慕不可攀。
拟古四十一首·其十
作者：薛瑄
朝代：明

湖边多杨柳，山上多松柏。松柏存正性，不改青青色。杨柳易为春，随风发枝节。二月丝垂金，三月絮飞雪。纷纷冶游子，赏玩不知歇。松柏寂无言，枝干独挺特。空以木自奇，不为时所悦。请看霜霰馀，荣悴居然别。
拟古四十一首·其十一
作者：薛瑄
朝代：明

时来行堤上，春气薰人心。宛转湖山曲，隐映花树林。芊绵草抽绿，蒙茸柳垂金。鸣鸟何间关，纤鳞或浮沈。生物方总总，大化亦骎骎。当时浴沂者，乐意不可寻。
拟古四十一首·其十七
作者：薛瑄
朝代：明

圆象无停运，大化不可留。征车既西迈，行舟复东流。辙迹苦相背，两美焉得由。青松生涧底，白日丽高丘。馀光不回照，直干空萧飕。去去莫复道，零露满春草。
拟古四十一首·其十三
作者：薛瑄
朝代：明

灼灼春庭树，开花渐离披。因思唐虞世，日方亭午时。大禹亦神圣，兢兢为保持。如何百代下，此道久已衰。丰亨王格之，请看大易辞。
拟古四十一首·其十九
作者：薛瑄
朝代：明

在阴鹤相应，迁乔鸟当歌。琴书满瑶席，良朋亦已多。各爱芳菲时，共惜光阴过。齐心何所求，所求保太和。壮年不努力，奈此老大何。
拟古四十一首·其十二
作者：薛瑄
朝代：明

混沌鸿濛中，伊谁作主尸。洪河出龙马，清洛浮神龟。有文粲以别，实惟天所为。悟彼阴与阳，契此偶将奇。大圣发深智，运意画两仪。生生之谓易，变化无崖涯。宇宙岂云大，弥纶靡有遗。如何千载馀，图象閟莫知。卓哉弄丸子，探源溯希夷。从兹识姬孔，还应见伏羲。伊闽有遗编，学易真吾师。
拟古四十一首·其十五
作者：薛瑄
朝代：明

萋萋湖边草，荣荣山上花。山中有高士，探化心靡他。天地自橐籥，万物从交加。深居不窥牖，四海皆森罗。我欲见其人，扪萝陟山阿。山阿忽回合，冥蒙起烟霞。至道复谁语，奈此高士何。
拟古四十一首·其十八
作者：薛瑄
朝代：明

五陵多侠客，三辅足贵豪。园池占佳胜，高第干云霄。不惜千金重，雅意一日遨。绮筵镇水陆，清歌间笙匏。酒酣视天地，泰山一鸿毛。中情既昏惑，外体亦劳焦。谁似林居子，神理恒超超。
拟古四十一首·其十六
作者：薛瑄
朝代：明

太虚浩无际，何所立天堂。坤厚大气举，地狱置何方。此理亦昭哉，妄见胡冥茫。万世为之惑，福果侥难量。高标拔地起，飞宇就天翔。抟刻土木梗，镕剂金银妆。人力为殚竭，财物亦耗伤。既自息吹乖，焉得寒暑常。兹事自前季，滔天势弥张。反经如可作，兴言讨彼狂。
拟古四十一首·其十四
作者：薛瑄
朝代：明

木腐虫蠹出，气乖疣赘生。曜灵一薄蚀，阴曀郁然兴。道术裂周季，纵横乱秦嬴。青牛既夙驾，白马亦时征。汜滥自涓滴，熺赫兆星星。多谢宋诸老，万古开昏冥。如何阳光发，尚自爝火明。寄语行路人，勿迷棘与荆。
拟古四十一首·其四
作者：薛瑄
朝代：明

吾思古圣心，迥出八纮表。天理为之大，人世为之小。尧虞禹相授，杯水拱揖了。终古骇其事，未足称达道。
拟古四十一首·其四十
作者：薛瑄
朝代：明

庭竹生凉飙，明月从东上。候虫草根鸣，夜静声愈响。逍遥步阶除，悠然起遐想。三皇五帝时，淳朴竟焉往。王风降黍离，礼乐委榛莽。反复千载间，霸业杂相长。是非垂不泯，胜负在俯仰。令人意难平，拨置聊自广。
拟古四十一首·其四十一
作者：薛瑄
朝代：明

人巧千万端，莫逃造化巧。三王行仁义，子孙永相保。绵历百千载，顺理得终考。嬴隋南北朝，窃国骋暴狡。社稷旋荒墟，苗裔悉剪剿。天巧必胜人，人巧何足道。
按部出济南
作者：薛瑄
朝代：明

雨歇西门道，微凉草树秋。风云连北极，海岳接东州。圣世方全盛，书生得壮游。频年叨宠渥，感激未能休。
挽吴孺人
作者：薛瑄
朝代：明

高节知谁似，终身不二天。脩篁秋更绿，老柏苦尤坚。意切和熊处，心伤断织前。贤郎今有立，紫诰贲幽泉。
挽徐宪使三十韵
作者：薛瑄
朝代：明

梁园春寂寞，共叹哲人凋。自是钟神秀，原应降岳乔。劬书当早岁，穷易每通宵。远念韦编绝，潜观法象昭。数从环内起，心向画前超。甲子开文运，寅正建斗杓。豹斑深积雾，鹏翼快扶摇。海内时名大，关中教泽饶。方看来鹳雀，行复降星轺。地切神仙府，人瞻玉雪标。旋应陪驭鹤，长是缀班貂。启沃师甘尹，开陈仰姒姚。缉熙惟一德，诚孝每三朝。龙衮登宸极，离明丽远霄。周旋观盛礼，宠数冠群僚。又见横英簜，遥知格有苗。霜台俄拜命，骢马屡扬镳。路出荆门险，封连晋水遥。情非鹰隼击，心与凤鸾要。政简民无扰，风清吏不骄。两邦怀旧德，千里守新条。魏阙心仍结，鹓行首屡翘。人期黄发在，乡有白云飘。列郡愁空剧，孤魂去不招。野棠还簇簇，台柏自萧萧。丹旐飞云远，青山积雨消。羊肠高岌嶪，马鬣郁嶕峣。客忆曾游寺，人怜旧度桥。仪刑传父老，名姓到渔樵。事业归良史，丰碑阏伯高。
挽李处士
作者：薛瑄
朝代：明

鹤去芜城不可招，海天凉月夜萧萧。谁从载酒寻山寺，无复携筇过野桥。黄发交游纷雨泣，白杨阡垄飒风飙。贤郎骢马推恩日，定有鸾封下九霄。
挽江处士
作者：薛瑄
朝代：明

处士好静者，放情丘壑间。樽前流水远，窗外白云閒。孙子诗书熟，交亲礼数宽。百年今已矣，凉月满柯山。
挽王庭遂处士
作者：薛瑄
朝代：明

静中应自识先几，寄迹医门识者稀。野质早时经水鉴，閒身终老制荷衣。交游祇拟论心久，生死宁知与愿违。潞水秋风梁苑月，定从白鹤往来飞。
挽祝处士
作者：薛瑄
朝代：明

鸿去青冥定几年，东吴声誉至今传。高情未必寻丘壑，清隐还应在市廛。竹坞邀宾留旧榻，芸窗教子剩残编。黄门底是推恩处，紫诰回鸾下九天。
挽舒大尹二首
作者：薛瑄
朝代：明

江右风流属老成，江天俄复暗郎星。久传诗礼誇贤子，遥想仪刑律后生。耆旧空悲当日社，循良犹识昔时名。悬知斧屋秋烟里，应有高人为刻铭。西风鹤唳楚天苍，憔悴儒林吊白杨。花县辞官悲暮景，菊篱归老惨秋阳。空馀旧佩铜章暗，不及新颁紫诰香。有子秋官沾宠渥，丰碑行见发幽光。
挽舒大尹二首·其一
作者：薛瑄
朝代：明

江右风流属老成，江天俄复暗郎星。久传诗礼誇贤子，遥想仪刑律后生。耆旧空悲当日社，循良犹识昔时名。悬知斧屋秋烟里，应有高人为刻铭。
挽舒大尹二首·其二
作者：薛瑄
朝代：明

西风鹤唳楚天苍，憔悴儒林吊白杨。花县辞官悲暮景，菊篱归老惨秋阳。空馀旧佩铜章暗，不及新颁紫诰香。有子秋官沾宠渥，丰碑行见发幽光。
挽萧御史
作者：薛瑄
朝代：明

共惜西江老豸冠，白云乘去不知还。穗帷夜捲霜风冷，华屋秋扃晓月寒。遗迹定应归太史，荣名长是在人间。明时有子登三事，永感终天泪不乾。
挽萧御史
作者：薛瑄
朝代：明
体裁：七言律诗

共惜西江老豸冠，白云乘去不知还。繐帷夜捲霜风冷，华屋秋扃晓月寒。遗迹定应归太史，荣名长是在人间。明时有子登三事，永感终天泪不乾。
挽邢检讨母
作者：薛瑄
朝代：明

有子登科入翰林，难将寸草报恩深。和熊已作中宵梦，断织曾劳往日心。长忆红霞裁命服，空悲白发映华簪。光荣尚自沾存没，留取芳名照古今。
挽邹都御史
作者：薛瑄
朝代：明

丹梯早蹑到云端，粉署三回陟地官。东长行台边镇肃，南持宪节海波寒。鬓因勤事年来白，心为输忠老去丹。莫道淮南悲逝水，丰碑行见故乡刊。
挽陈先生
作者：薛瑄
朝代：明

归来烟水钓舟横，云白其如足下生。尚有菁莪经雨茂，空馀桃李向春荣。高情祗许乡人慕，遗事谁从太史铭。赖有贤甥今宦达，为扬声誉照苍冥。
放船
作者：薛瑄
朝代：明

野旷天低江面平，放船东下好风清。江天况值新晴霁，云白山青望眼明。
故镇行
作者：薛瑄
朝代：明

北山崒嵂界天碧，山前古境烟霞集。两街老木风飕飕，几道寒泉声沥沥。沟塍缭绕禾麦稠，椒林果实被道周。人家门巷甚萧洒，村园水石殊清幽。西边梵宇临深谷，俯视溪田蔼新绿。钟阁风云入壮怀，佛殿金银炫尘目。断碑苍藓还摩挲，细看岁月良已多。赵宋金元迭兴构，黄童白叟争奔波。誇雄竞丽犹未已，衰歇几何还又起。大道由来甚坦夷，何不归斯而舍彼。亲朋导我村北行，丛祠户牖涂丹青。龙堂鬼物极雄怪，土祠洞府何幽冥。还复崎岖历西涧，褰衣竞涉波凌乱。高柳啾啾栖暮禽，平芜渺渺语飞燕。嗟哉此境良亦稀，游览未毕情依依。念我昔年走天下，每逢山水娱清辉。况兹故里好林壑，有田可耕薪可斫。待余他日重归来，拟卜山居寻旧约。
效竹枝歌三首
作者：薛瑄
朝代：明

锦官城东多水楼，蜀姬酒浓消客愁。醉来忘却家山道，劝君莫作锦城游。江上小楼开户多，蜀侬解唱巴渝歌。清江中夜月如昼，楼头贾客奈乐何。杨柳昽昽天欲明，锦江夜雨江水生。盐船无数恶年少，閒上江楼看晓晴。
效竹枝歌三首·其一
作者：薛瑄
朝代：明

锦官城东多水楼，蜀姬酒浓消客愁。醉来忘却家山道，劝君莫作锦城游。
效竹枝歌三首·其三
作者：薛瑄
朝代：明

杨柳昽昽天欲明，锦江夜雨江水生。盐船无数恶年少，閒上江楼看晓晴。
效竹枝歌三首·其二
作者：薛瑄
朝代：明

江上小楼开户多，蜀侬解唱巴渝歌。清江中夜月如昼，楼头贾客奈乐何。
敬吟
作者：薛瑄
朝代：明

人惟肖天地，亦具天地性。性无物不存，存性惟一敬。心敬体不偏，情敬发必中。头敬形端直，鼻敬气肃静。目敬无邪视，耳敬无妄听。口敬不妄言，身敬不妄动。手敬容必恭，足敬容必重。瞬息敬存身，早作敬致用。致用在天伦，天伦敬斯定。夫敬必先义，妇敬必从令。子敬孝必隆，父敬恩必盛。臣敬百职修，君敬万邦靖。兄敬笃其爱，弟敬谨其行。朋友以敬交，然诺必重应。敬则伦理明，不敬百行病。仰惟古圣人，一敬更相命。尧钦帝之宗，舜恭明两并。祗台念禹德，日跻有汤圣。文王安敬止，武王勉敬胜。笃敬传孔业，敬德著周政。敬惟群圣枢，大训迭辉映。下逮河洛儒，绍统开迷径。整肃严堤防，主一谨操柄。惺惺不昏昧，收敛无馀剩。用力在斯须，百体孰敢横。圣途渐可登，圣言良可證。一敬苟不存，万欲皆奔纵。身心坠卑污，纲常灭天正。禽兽将同归，人类孰与共。噫嘻敬怠间，狂圣越天阱。法言述圣谟，匪曰小子佞。
斋宿杂咏十首
作者：薛瑄
朝代：明

高堂灯火夜相亲，点检诗书忆古人。自愧久持三尺法，一生长保寸心春。霜竹风寒夜向深，灯前读易见天心。京华又是逢长至，坐忆尧夫子半吟。再入霜台持宪节，又承丹诏育菁莪。只今理寺通朝籍，倍觉天恩滚滚多。灯花静夜结金虫，炉火其如树杪风。小阁有春应自省，此心期与万人同。法从追陪二十年，寸心期不愧先贤。士师自是庭坚职，尚忆虞廷咏敕天。马蹄频踏暮街尘，理寺归来月色新。静室有心空自省，忘言相对是何人。金门待漏三更月，玉陛趋朝五色云。补衮即非樗散质，微诚长祝圣明君。迹忝鹓行第几班，朝回马上看西山。雪崖冰谷清如许，咫尺烟霞未可攀。待伴未消窗外雪，宜人偏爱竹间风。斋居已自心如洗，况与寒宵此景同。都城钟鼓夜深沈，棘寺灯前有客吟。不是少陵耽丽句，虚台元是发清音。
斋宿杂咏十首·其一
作者：薛瑄
朝代：明

高堂灯火夜相亲，点检诗书忆古人。自愧久持三尺法，一生长保寸心春。
斋宿杂咏十首·其七
作者：薛瑄
朝代：明

金门待漏三更月，玉陛趋朝五色云。补衮即非樗散质，微诚长祝圣明君。
斋宿杂咏十首·其三
作者：薛瑄
朝代：明

再入霜台持宪节，又承丹诏育菁莪。只今理寺通朝籍，倍觉天恩滚滚多。
斋宿杂咏十首·其九
作者：薛瑄
朝代：明

待伴未消窗外雪，宜人偏爱竹间风。斋居已自心如洗，况与寒宵此景同。
斋宿杂咏十首·其二
作者：薛瑄
朝代：明

霜竹风寒夜向深，灯前读易见天心。京华又是逢长至，坐忆尧夫子半吟。
斋宿杂咏十首·其五
作者：薛瑄
朝代：明

法从追陪二十年，寸心期不愧先贤。士师自是庭坚职，尚忆虞廷咏敕天。
斋宿杂咏十首·其八
作者：薛瑄
朝代：明

迹忝鹓行第几班，朝回马上看西山。雪崖冰谷清如许，咫尺烟霞未可攀。
斋宿杂咏十首·其六
作者：薛瑄
朝代：明

马蹄频踏暮街尘，理寺归来月色新。静室有心空自省，忘言相对是何人。
斋宿杂咏十首·其十
作者：薛瑄
朝代：明

都城钟鼓夜深沈，棘寺灯前有客吟。不是少陵耽丽句，虚台元是发清音。
斋宿杂咏十首·其四
作者：薛瑄
朝代：明

灯花静夜结金虫，炉火其如树杪风。小阁有春应自省，此心期与万人同。
新安行赠王广文
作者：薛瑄
朝代：明

西通崤沔东洛阳，涧流曲折波浪浪。连峰叠巘互低昂，溪桥野店遥相望。函关开豁地一方，新安老树浮高隍。山回川合郁苍苍，储精孕秀不可当。钱君若水慎行藏，急流勇退何徜徉。韩侯擒虎智力强，高勋亦可铭太常。其馀豪杰皆昂藏，弱毫未易俱谈扬。王乔古洞南山阳，世传铁斧殊荒唐。洪炉烈焰徒煌煌，百炼不改纤毫钢。古来雷斧坠穹皇，阴阳抟结成锋铓。铁斧无乃类此行，胡为末俗相惊惶。我行爱此山水乡，往来屡宿芹頖堂。芹頖广文情慨慷，时能取乐行华觞。诸生罗列芝兰香，争持斗酒浇我肠。醉来意气何扬扬，为之放笔扫秕糠。掇拾故迹百十忘，颇胜燕石为琳琅。欲行不行意徊徨，明朝别思俱茫茫。
新春喜雪
作者：薛瑄
朝代：明

立春才是第三朝，喜见春空雪乱飘。天上瑶台应错落，人间玉岭正岧峣。固知吐气乾坤满，顿觉游尘户牖消。却上小楼閒纵目，八纮清思迥难招。
新笋
作者：薛瑄
朝代：明
体裁：古风

方池锦萍满，花草被四阿。生意一何盛，新笋池上多。绿苔已穿透，粉箨方包罗。锐若毛遂颖，森如羽林戈。朝玩夕逾峻，旧竹时复过。相期保坚节，岁寒心靡他。
新郑咏古
作者：薛瑄
朝代：明

经行郑国旧山川，禾黍秋风驻马看。烟树几湾流水在，荒城千载暮云閒。时门雨歇无龙斗，大隗山高只鸟还。借问当时贤相国，几多遗爱在人间。
新郑学宫夜宿
作者：薛瑄
朝代：明

清飙槭槭响林柯，夜宿秋堂冷簟波。睡醒不禁乡思切，满庭明月候虫多。
无题
作者：薛瑄
朝代：明
体裁：七言律诗

浩浩沧浪水自清，曾闻渔父扣舷声。四知稀复思杨震，千载谁能慕屈平。得失真如鸱吓凤，高低应似鸴嘲鹏。何当挽取天河水，一洗人间两眼明。
无题
作者：薛瑄
朝代：明

浩浩沧浪水自清，曾闻渔父扣舷声。四知稀复思杨震，千载谁能慕屈平。得失真如鸱嚇凤，高低应似鸴嘲鹏。何当挽取天河水，一洗人间两眼明。
无题四首
作者：薛瑄
朝代：明

逸思飘然赋远游，可堪三岛隔瀛州。曾闻神女云侵鬓，见说麻姑雪满头。海上楼台常似昼，山中瑶草不知秋。若为借得仙家鹤，鸣佩珊珊玩九州。桂馆琼扉薜荔墙，清脩独尔意难忘。已将兰芷为芳藉，更集芙蓉制锦裳。洛浦佳人鸣佩玉，茂陵才子咏鸾凰。应须一卺仙家酒，散作人间雨露香。风满珠帘月满楼，瑶台有路可追游。香生宝鸭沉烟细，露滴银床玉宇秋。楚岫三更云渺渺，蓝桥千里浪悠悠。花笺写就烦青鸟，更为殷勤到十洲。绝世青娥二八馀，仙容绰约好楼居。鲛人夜织绡为帔，云女秋裁锦作裾。碧海兰苕巢翡翠，瑶池清水泛芙蕖。秖应待得吹箫伴，共跨飞鸾蹑太虚。
无题四首·其一
作者：薛瑄
朝代：明

逸思飘然赋远游，可堪三岛隔瀛州。曾闻神女云侵鬓，见说麻姑雪满头。海上楼台常似昼，山中瑶草不知秋。若为借得仙家鹤，鸣佩珊珊玩九州。
无题四首·其三
作者：薛瑄
朝代：明

风满珠帘月满楼，瑶台有路可追游。香生宝鸭沉烟细，露滴银床玉宇秋。楚岫三更云渺渺，蓝桥千里浪悠悠。花笺写就烦青鸟，更为殷勤到十洲。
无题四首·其二
作者：薛瑄
朝代：明

桂馆琼扉薜荔墙，清脩独尔意难忘。已将兰芷为芳藉，更集芙蓉制锦裳。洛浦佳人鸣佩玉，茂陵才子咏鸾凰。应须一卺仙家酒，散作人间雨露香。
无题四首·其四
作者：薛瑄
朝代：明

绝世青娥二八馀，仙容绰约好楼居。鲛人夜织绡为帔，云女秋裁锦作裾。碧海兰苕巢翡翠，瑶池清水泛芙蕖。秖应待得吹箫伴，共跨飞鸾蹑太虚。
早发
作者：薛瑄
朝代：明

晨星耿孤色，晓月馀清朗。舟人解缆行，梦觉波声响。
早度古峣关
作者：薛瑄
朝代：明

四围山势郁崔嵬，清晓关门傍水开。一骑秋风扬策度，野花随路送香来。
早秋
作者：薛瑄
朝代：明
体裁：七言律诗

露下梧桐一叶飞，早秋凉气袭人衣。西风树老蝉声急，夜月凉深燕影稀。鸾镜每看新事业，龙泉频拭旧光辉。黄花晚景真堪赏，九辩何须怨夕晖。
早起
作者：薛瑄
朝代：明

鸡鸣耿不寐，展转待明发。童子看窗前，犹言有残月。
早过天津
作者：薛瑄
朝代：明

烟收泽国晓天晴，日出扶桑万里明。二水交流东海阔，一城雄镇朔方清。连云风送孤帆远，夹岸潮随大舶平。借问关门来往客，不知谁是弃繻生。
昆阳行
作者：薛瑄
朝代：明

策马从北来，南涉沙河渡。登岸得平原，极目风景暮。暮天落叶何纵横，翻翻乱触马足鸣。苍山无数昔人远，前瞻忽及昆阳城。城南滍水流城郭，英雄事业犹如昨。白水真人在侧微，谨厚伊岂常情度。是时炎运寒如灰，五威使者车奔雷。惨惨三精云雾塞，萧萧九县飙风回。真人一怒奋神武，手握赤符兴义旅。昆阳大战开天功，乌合如林散何许。吾想当日严杀多，洗兵雷雨何滂沱。滍川倒流虎豹伏，乱麻尸积山嵯峨。自尔威声震天地，凶魁恶党䰟飘逝。夏后周宣果再兴，成功磊落光前世。悠悠此事千馀年，至今父老犹相传。我来正值太平日，战地尽作桑麻田。生平游览好奇特，徘徊吊古中肠热。举鞭一笑寒天高，万里关河坐超越。
昆阳行
作者：薛瑄
朝代：明
体裁：古风

策马从北来，南涉沙河渡。登岸得平原，极目风景暮。暮天落叶何纵横，翻翻乱触马足鸣。苍山无数昔人远，前瞻忽及昆阳城。城南滍水流城郭，英雄事业犹如昨。白水真人在侧微，谨厚伊岂常情度。是时炎运寒如灰，五威使者车奔雷。惨惨三精云雾塞，萧萧九县飙风回。真人一怒奋神武，手握赤符兴义旅。昆阳大战开天功，乌合如林散何许。吾想当日严杀多，洗兵雷雨何滂沱。滍川倒流虎豹伏，乱麻尸积山嵯峨。自尔威声震天地，凶魁恶党魂飘逝。夏后周宣果再兴，成功磊落光前世。悠悠此事千馀年，至今父老犹相传。我来正值太平日，战地尽作桑麻田。生平游览好奇特，徘徊吊古中肠热。举鞭一笑寒天高，万里关河坐超越。
明德宫
作者：薛瑄
朝代：明

碧瓦朱楹白昼閒，金衣宝扇晓风寒。摩云观阁高如许，长对河流出断山。
春兴三首
作者：薛瑄
朝代：明

客居城市厌喧嚣，举目云林变绿条。好景一年都已过，何曾散步到西郊。怀抱何由一洒然，劳生扰扰故相牵。城南山色青如许，不到云林又几年。又是春风换物华，静观芳意浩无涯。寄语莺花休怅望，新诗已懒向人誇。
春兴三首·其一
作者：薛瑄
朝代：明

客居城市厌喧嚣，举目云林变绿条。好景一年都已过，何曾散步到西郊。
春兴三首·其三
作者：薛瑄
朝代：明

又是春风换物华，静观芳意浩无涯。寄语莺花休怅望，新诗已懒向人誇。
春兴三首·其二
作者：薛瑄
朝代：明

怀抱何由一洒然，劳生扰扰故相牵。城南山色青如许，不到云林又几年。
春日再发沅州
作者：薛瑄
朝代：明

又住蛮州似故乡，官船两度发沅阳。贪看献岁春山绿，却忆高秋老树黄。宦迹不应辞远近，天游真可纵徜徉。沿流尽有新诗兴，夹岸风来杜若香。
春日即事
作者：薛瑄
朝代：明

一夜东风柳穗柔，晓来红日在帘钩。少年两两鸣鞭过，唯见香尘扑马头。
春日怀刘佥宪三首
作者：薛瑄
朝代：明

千里关河归故邑，两年风景忆虚庵。郢中白雪知谁和，爨下清琴想自谙。君拥霜台名未已，我伤风木意难堪。近来几欲裁书寄，春雁其如不向南。南望中州有所思，山川回首岁华移。早春京索衔杯处，晚岁崤函驻马时。月满覃怀陪款语，霜清河朔寄新诗。旧游一一成追忆，此后相逢更有期。虚庵事业久砻磨，宪府乘骢岁月多。已见风霜清郡邑，况闻词赋动关河。几回邂逅情如旧，两载相思意若何。自古中州多胜迹，拟从飞盖尽经过。
春日怀刘佥宪三首·其一
作者：薛瑄
朝代：明

千里关河归故邑，两年风景忆虚庵。郢中白雪知谁和，爨下清琴想自谙。君拥霜台名未已，我伤风木意难堪。近来几欲裁书寄，春雁其如不向南。
春日怀刘佥宪三首·其三
作者：薛瑄
朝代：明

虚庵事业久砻磨，宪府乘骢岁月多。已见风霜清郡邑，况闻词赋动关河。几回邂逅情如旧，两载相思意若何。自古中州多胜迹，拟从飞盖尽经过。
春日怀刘佥宪三首·其二
作者：薛瑄
朝代：明

南望中州有所思，山川回首岁华移。早春京索衔杯处，晚岁崤函驻马时。月满覃怀陪款语，霜清河朔寄新诗。旧游一一成追忆，此后相逢更有期。
春日怀旧游简胥贡士二首
作者：薛瑄
朝代：明

蓟门春色阻关河，汴野东风长绿莎。正是怀人烟景暮，不堪对酒雨声多。閒中谩写凌云赋，醉里谁听白雪歌。惟有流莺相厚意，柳溪花径数来过。落落襟怀正黯然，早春时节忆前年。玉田城外花经雨，蓝水桥头柳带烟。千里交游成远梦，百年踪迹任皇天。高山流水知音在，还对东风理素弦。
春日怀旧游简胥贡士二首·其一
作者：薛瑄
朝代：明

蓟门春色阻关河，汴野东风长绿莎。正是怀人烟景暮，不堪对酒雨声多。閒中谩写凌云赋，醉里谁听白雪歌。惟有流莺相厚意，柳溪花径数来过。
春日怀旧游简胥贡士二首·其二
作者：薛瑄
朝代：明

落落襟怀正黯然，早春时节忆前年。玉田城外花经雨，蓝水桥头柳带烟。千里交游成远梦，百年踪迹任皇天。高山流水知音在，还对东风理素弦。
春日游禹门
作者：薛瑄
朝代：明

野服归来野兴幽，十年仍遂禹门游。崖回曲路通危栈，峡束洪涛泻急流。楼结飞甍临绝汉，宫高华榜焕层丘。乡人未必知神意，丝管啁啾聒未休。
春日遣兴
作者：薛瑄
朝代：明

閒馆春深日正长，萋萋春草遍池塘。溪云疏雨梨花白，煖日轻风柳线黄。读易自能穷宇宙，赋诗聊尔记年光。锦城风景虽云乐，故里关心未可忘。
春日遣兴
作者：薛瑄
朝代：明

霭霭春云度女墙，萋萋春草遍芳塘。园林风景非吾土，庭馆莺花是异乡。野岸波纹浮鸭绿，官桥柳色弄鹅黄。不知多少相思意，秖逐游丝百尺长。
春日遣兴简张都宪廖丁二大理
作者：薛瑄
朝代：明

春来无日不连阴，风物萧骚思不禁。雨急梅花飘白玉，天寒柳线勒黄金。宦情不与江流竞，樽酒肯随人意深。况是一年寒食近，松楸千里正关心。
春江送别为陈侍御兄赋
作者：薛瑄
朝代：明

有客有客官内台，难兄千里拿舟来。典衣沽酒共欢笑，狂歌放饮怀抱开。灯前几时同聚首，又复匆匆各分手。借问归期何太忙，荅云慈母相思久。交游出祖春江边，春江杨柳含青烟。维舟荡漾碧波里，倾觞潋滟飞花前。玉瓶酒尽征帆发，咫尺风涛分楚越。沙上鹡鸰相背飞，云间鸿雁分行别。莫云去住难为言，谁似君家贤弟昆。难弟致身位方达，难兄归养名何尊。想到淮南春未老，慈亲手弄连环好。称觞正值佳节和，戏綵偏宜晴日皎。切切丁丁母子情，为言官况清如冰。会有鸾章下霄汉，褒封永作家门荣。
春郊寓目
作者：薛瑄
朝代：明

杏花开后近清明，雨过郊原爱日晴。风转绿芜浮晓色，气催黄鸟变春声。山连少室峰峦秀，地入梁园草树平。此景真堪供眺赏，恨无知己论诗情。
晓上草阁
作者：薛瑄
朝代：明

通宵雷雨骤，晓霁试登楼。百鸟声相和，双江涨合流。宁知冀北客，来按楚南州。满眼波涛急，飘然欲放舟。
晓出东平州十韵
作者：薛瑄
朝代：明

宪节凌秋发，城门逼晓开。沟长流水去，野旷远风来。跋马桥频度，看山客屡回。川原行未已，齐鲁望悠哉。汉检天门石，秦碑海岸台。淡烟横曲阜，旭日上蓬莱。遗迹怀前古，观风慰好怀。衢樽须共饮，井税不烦催。每见桑麻野，深期杞梓材。行歌方自得，前陟更崔嵬。
晓登沅州北山顶
作者：薛瑄
朝代：明

岚霭氤氲重，溪行咫尺迷。渐登层巘上，始觉众山低。远近天无际，参差树不齐。川云平似海，石磴峻如梯。日出寒烟外，风生碧涧倪。异禽和露宿，快马度空嘶。远目回三蜀，高怀遍五溪。归朝誇胜槩，沅水有新题。
晚登故镇寺楼
作者：薛瑄
朝代：明

危构峨峨杳霭间，登临不尽壮怀宽。千年土地唐风旧，一派河流禹迹间。鸟载夕阳归远树，龙携暮雨过前山。此时无限飘然思，便欲因风上九关。
晚翠亭为张司徒作
作者：薛瑄
朝代：明

花木何纷然，各竞芳菲时。一夕下霜霰，憔悴无故姿。严严司徒府，后圃殊逦迤。而于岁寒日，挺此万竹枝。群芳尽摇落，兹物独见奇。密叶既不凋，劲节亦不移。一径入深处，横桥夹清池。池亭昼虚敞，宴坐生寒飔。清影落四檐，静与秀色宜。适契君子节，贞固老不衰。为取亭中琴，弦我晚翠诗。
晚翠轩为李大参赋
作者：薛瑄
朝代：明

为嫌红紫竞春风，独爱幽轩晚色浓。霜后翠飘千个竹，雪中清蔼数株松。自缘品汇孤根别，解与忠良劲节同。画省公馀看未足，一襟清思岁寒中。
晚翠轩为杨大参赋
作者：薛瑄
朝代：明

高人雅有岁寒盟，笑傲华轩寄远情。最喜竹风当座起，绝怜松雪近人清。年来劲节心能与，春去繁华眼不惊。若此秋香还共美，拟从良史传佳名。
晚至云梦
作者：薛瑄
朝代：明

云梦行看近，肩舆趁晚凉。稻塍新穗吐，莲沼落红香。密树隐茅屋，芜堤系野航。霜台绝萧洒，容我得徜徉。
暑夜简赵驸马
作者：薛瑄
朝代：明

大扇频挥汗不乾，那堪酷暑夜漫漫。寂无风露徘徊处，空有星河怅望间。真是流金兼铄石，定应焚泽更焦山。清凉只有仙侯府，长夕冰传玛瑙盘。
暮春道中见桃花尚开
作者：薛瑄
朝代：明

马穿新绿过园林，已恨秾芳误赏心。犹有小桃花未落，独留馀艳到春深。
曲沃道中二首
作者：薛瑄
朝代：明

孟秋雨霁过新田，绿树人家断复连。汾浍波光晴泛日，绛乔山色晓参天。申生大孝留天地，里克遗名载简编。何事齐姜坟上草，忍将芳意度流年。四围山抱一川平，新晋犹传旧日名。汾隰涨消秋色淡，虒祁宫老夕阳明。歌传乌鸟空遗恨，诗赋椒聊谩有情。往事无端何足问，且听父老说秋成。
曲沃道中二首·其一
作者：薛瑄
朝代：明

孟秋雨霁过新田，绿树人家断复连。汾浍波光晴泛日，绛乔山色晓参天。申生大孝留天地，里克遗名载简编。何事齐姜坟上草，忍将芳意度流年。
曲沃道中二首·其二
作者：薛瑄
朝代：明

四围山抱一川平，新晋犹传旧日名。汾隰涨消秋色淡，虒祁宫老夕阳明。歌传乌鸟空遗恨，诗赋椒聊谩有情。往事无端何足问，且听父老说秋成。
有怀余广文
作者：薛瑄
朝代：明

先生去此几经年，一度归来一惘然。绮席每思留月醉，书窗长忆听松眠。流传尚有关心句，清切难寻入耳弦。负却山川无限好，把杯吟向晚凉天。
有怀王大尹汝霖
作者：薛瑄
朝代：明

昔当贱子还家日，政是贤侯赴阙时。暂对离樽论出处，远从别路说相思。重来只见棠阴满，一去空怜雁影迟。好在当年旧山水，登临谁与赋新诗。
有怀魏希文
作者：薛瑄
朝代：明

君居蓟北我汾阳，隐隐云山道路长。每念昔年心事好，却惭近日宦情忙。一年经世诗盈纸，几度怀人酒满觞。想是龙钟应有分，莫交容易鬓成霜。
有感五首
作者：薛瑄
朝代：明

火发木将燬，奸生理自危。洞观千古事，深合一时为。往事既如此，来踪可更追。尔心徒自省，吾道欲何之。谁使三苗叛，深劳王者师。操兵诸将勇，转粟万人疲。行见投戈日，还看奏凯时。犬狼何足道，雨露本无私。锦里南天外，中原北斗边。乘轺孤节远，恋阙寸心悬。雁塞氛常净，龙沙驾已旋。忠臣扶社稷，快著祖生鞭。庶官务割剥，不念远人穷。况复羽书急，时兼馈饷供。探兵林莽密，转粟水山重。指日兵氛扫，车书四海同。禁闼知无补，江山敢惮劳。运粮民力困，讨贼将心骄。围解人饥死，蛮穷县劫烧。贪官能致乱，选牧望天朝。
有感五首·其一
作者：薛瑄
朝代：明

火发木将燬，奸生理自危。洞观千古事，深合一时为。往事既如此，来踪可更追。尔心徒自省，吾道欲何之。
有感五首·其三
作者：薛瑄
朝代：明

锦里南天外，中原北斗边。乘轺孤节远，恋阙寸心悬。雁塞氛常净，龙沙驾已旋。忠臣扶社稷，快著祖生鞭。
有感五首·其二
作者：薛瑄
朝代：明

谁使三苗叛，深劳王者师。操兵诸将勇，转粟万人疲。行见投戈日，还看奏凯时。犬狼何足道，雨露本无私。
有感五首·其五
作者：薛瑄
朝代：明

禁闼知无补，江山敢惮劳。运粮民力困，讨贼将心骄。围解人饥死，蛮穷县劫烧。贪官能致乱，选牧望天朝。
有感五首·其四
作者：薛瑄
朝代：明

庶官务割剥，不念远人穷。况复羽书急，时兼馈饷供。探兵林莽密，转粟水山重。指日兵氛扫，车书四海同。
有闷二首
作者：薛瑄
朝代：明

盛夏不兴师，如何动鼓鼙。诞敷今已远，来格尔何迟。火岭安营苦，炎荒转粟疲。会应霖雨降，早见洗兵时。五月北风多，声来撼远柯。飘萧今已甚，震荡复如何。昧昧思尝胆，纷纷谩拥戈。唐时洗兵马，谁为挽天河。
有闷二首·其一
作者：薛瑄
朝代：明

盛夏不兴师，如何动鼓鼙。诞敷今已远，来格尔何迟。火岭安营苦，炎荒转粟疲。会应霖雨降，早见洗兵时。
有闷二首·其二
作者：薛瑄
朝代：明

五月北风多，声来撼远柯。飘萧今已甚，震荡复如何。昧昧思尝胆，纷纷谩拥戈。唐时洗兵马，谁为挽天河。
望南京
作者：薛瑄
朝代：明

虎踞龙蟠入望边，钟山瑞霭翠相连。仰思圣祖开洪业，定鼎宜过忆万年。
望岳
作者：薛瑄
朝代：明

揽辔西来过泰安，拂空青霭掠征鞍。东还算是初冬日，拟上天门次第看。
望海歌
作者：薛瑄
朝代：明

我生足迹半天下，朅来持节临东夏。万里沧溟入壮观，洞庭彭蠡足惊诧。三韩之西日本东，元冥少昊回祝融。归墟尾闾杳难测，清江碧汉来无穷。碣石依稀望中小，天台不断连山绕。烟波明灭散群鸥，云水空青浮众岛。扶桑渐觉明朝暾，还从海底升金盆。太阴灭尽清辉发，羲和稳驾波无痕。有时飓母逞神武，冯夷击鼓百怪舞。白浪峨峨摧雪山，黑雾茫茫涨天宇。三山六鳌安在哉，祖龙已去刘郎来。楼船不复返秦使，云帆更欲寻蓬莱。雄豪千古俱沦没，唯有潮声尚如昨。从谁海上论盈消，独倚苍山看寥廓。
朝回行堤上
作者：薛瑄
朝代：明

御沟行处早春回，春水平堤不起埃。柳绿蒲青无限好，客边襟抱一时开。
朝天驿
作者：薛瑄
朝代：明

征骖行尽褒南道，又上朝天驿畔舟。两岸云林青未了，嘉陵南去水悠悠。
杂诗三首
作者：薛瑄
朝代：明

洪荒一何遥，悠悠几万载。古迹竟茫然，古道复安在。巍巍唐帝尊，放勋薄四海。文明启中天，伦典粲而蔼。鲁叟删述劳，于兹立圣轨。寥落但陈编，抚事增叹慨。孰云天地大，形势两暌绝。一气周流之，神理有昭格。雍雍虞庭臣，穆穆贤圣德。太和良在兹，畴咨方未歇。所以祥凤仪，不独大乐阕。如何此道非，千古空遗迹。山龙匪舜乐，卑菲真禹心。大哉虞夏圣，忧民同一深。既服四载劳，还弹五弦琴。九功亦时叙，敕天尚遗音。如何精一传，载往不可寻。独有简册光，留照犹至今。
杂诗三首·其一
作者：薛瑄
朝代：明

洪荒一何遥，悠悠几万载。古迹竟茫然，古道复安在。巍巍唐帝尊，放勋薄四海。文明启中天，伦典粲而蔼。鲁叟删述劳，于兹立圣轨。寥落但陈编，抚事增叹慨。
杂诗三首·其三
作者：薛瑄
朝代：明

山龙匪舜乐，卑菲真禹心。大哉虞夏圣，忧民同一深。既服四载劳，还弹五弦琴。九功亦时叙，敕天尚遗音。如何精一传，载往不可寻。独有简册光，留照犹至今。
杂诗三首·其二
作者：薛瑄
朝代：明

孰云天地大，形势两暌绝。一气周流之，神理有昭格。雍雍虞庭臣，穆穆贤圣德。太和良在兹，畴咨方未歇。所以祥凤仪，不独大乐阕。如何此道非，千古空遗迹。
村居
作者：薛瑄
朝代：明

乔木荒村古，归来遂所居。人情安瓦落，机事识舟虚。岁晚霜横野，宵长月照书。心田恐芜没，不敢废耘锄。
杜鹃行
作者：薛瑄
朝代：明
体裁：古风

昔读古人书，知有杜鹃名。今泛沅江舡，始闻杜鹃声。杜鹃生子不自哺，野老相传之语如少陵。惟有古来称望帝，变化无端竟茫昧。吾意百鸟相推尊，亦如蜂蚁君臣义。气化感物不自由，四月五月声喧啾。一声未了声转急，千林万壑波涛秋。远客扁舟睡难著，两耳还遭杜鹃聒。归心一夜忆虞廷，鸣凤时应集阿阁。
杜鹃行
作者：薛瑄
朝代：明

昔读古人书，知有杜鹃名。今泛沅江船，始闻杜鹃声。杜鹃生子不自哺，野老相传之语如少陵。惟有古来称望帝，变化无端竟茫昧。吾意百鸟相推尊，亦如蜂蚁君臣义。气化感物不自由，四月五月声喧啾。一声未了声转急，千林万壑波涛秋。远客扁舟睡难著，两耳还遭杜鹃聒。归心一夜忆虞廷，鸣凤时应集阿阁。
杨尚书邀饮
作者：薛瑄
朝代：明

好客杨司寇，招邀酒屡倾。四筵罗绮食，满座列豪英。壶矢投何急，觥觞乱不停。犹言情未尽，别上水心亭。
松林书舍卷为李方伯题
作者：薛瑄
朝代：明

四檐偃盖碧重重，插架牙签落影中。万谷惊涛沧海近，半窗凉月雪山通。润沾瑶席霏霏雨，响彻朱弦细细风。好结岁寒搜秘检，莫教飞梦逐尘踪。
栈道
作者：薛瑄
朝代：明

石岩危柱迭相承，阁道萦回接杳冥。天上黄流来滚滚，长风五月洒衣清。
栖霞行台夏日
作者：薛瑄
朝代：明

四山环绕柏台深，绿树浓交户外阴。还似湖南持宪节，坐听山鸟弄清音。
栖霞见青桃
作者：薛瑄
朝代：明

来日红桃尚有花，青桃如弹过栖霞。无端马首还东去，直看青山到海涯。
桃源咏古次赵子裕韵
作者：薛瑄
朝代：明

云林两岸夹江津，持节从容得遍巡。百里仙源通异境，几家流水断征尘。溪头翠竹偏宜夏，洞口红桃已放春。一自舆图归圣化，更无人世避咸秦。
桃源晓行
作者：薛瑄
朝代：明

隔江烟树晓模糊，纵有丹青画不如。且喜桃源风景好，山行不厌路崎岖。
桃源道中三首
作者：薛瑄
朝代：明

初闻胜景如天上，此日经行已再来。水入松篁鸣处急，山围村坞到时开。荒溪难觅当时洞，废观空馀旧日台。谩说人间有仙迹，不知天地也尘埃。两日桃源道路中，无边清兴每相供。云山过后层层见，涧水行来处处同。萝径烟光笼软翠，松岩云彩绚新红。何当一览蛮中小，更上淮南万仞峰。桃源景物信幽奇，几度游观惬所思。丹碧峰峦云里见，青苍林木镜中窥。渔舟一去仙源合，石洞重来碧藓滋。惟有武陵溪上树，年年花发使人疑。
桃源道中三首·其一
作者：薛瑄
朝代：明

初闻胜景如天上，此日经行已再来。水入松篁鸣处急，山围村坞到时开。荒溪难觅当时洞，废观空馀旧日台。谩说人间有仙迹，不知天地也尘埃。
桃源道中三首·其三
作者：薛瑄
朝代：明

桃源景物信幽奇，几度游观惬所思。丹碧峰峦云里见，青苍林木镜中窥。渔舟一去仙源合，石洞重来碧藓滋。惟有武陵溪上树，年年花发使人疑。
桃源道中三首·其二
作者：薛瑄
朝代：明

两日桃源道路中，无边清兴每相供。云山过后层层见，涧水行来处处同。萝径烟光笼软翠，松岩云彩绚新红。何当一览蛮中小，更上淮南万仞峰。
梦与陈侍御话旧
作者：薛瑄
朝代：明

分司相见是京华，风节山东向骇誇。邂逅不知身是梦，觉来秋两溅窗纱。
检旧书得先人手迹
作者：薛瑄
朝代：明

素帙窗前自卷舒，忽看先父数行书。分明笔迹如平日，一字伤心一泪珠。
楼上
作者：薛瑄
朝代：明

都门楼阁倚中天，暇日登临思渺然。树绕西山浓著雨，地连东海淡浮烟。尘消绮陌填车马，香煖歌台醉管弦。独有道人清似鹤，谩从华表记归年。
樵云野老
作者：薛瑄
朝代：明

白头已与世相违，笑指生涯在翠微。伐木忽看云满斧，束薪不觉露沾衣。息肩频向青林歇，荷月长从绿野归。一曲浩歌天地阔，远山回首晚霞飞。
樵云野老
作者：薛瑄
朝代：明

自得山中趣，都忘世上名。閒寻肥遁侣，共作斫云行。决决溪流响，丁丁谷应声。偶然值渔者，问答有深情。
次何佥宪自学韵二首
作者：薛瑄
朝代：明

阿閤梧桐第一枝，朝阳快睹凤鸣时。西江才学推虞集，北斗声名仰退之。直道敢抛君子志，中情还有正人知。青青谁似霜台柏，耸壑昂霄更有期。天衢早岁蹑仙踪，金榜红霞绚海东。陈策汉廷推董子，明刑司寇数苏公。一襟气与秋天杳，千古心涵晓镜空。两见名藩持宪节，清霜随处踏春红。
次何佥宪自学韵二首·其一
作者：薛瑄
朝代：明

阿閤梧桐第一枝，朝阳快睹凤鸣时。西江才学推虞集，北斗声名仰退之。直道敢抛君子志，中情还有正人知。青青谁似霜台柏，耸壑昂霄更有期。
次何佥宪自学韵二首·其二
作者：薛瑄
朝代：明

天衢早岁蹑仙踪，金榜红霞绚海东。陈策汉廷推董子，明刑司寇数苏公。一襟气与秋天杳，千古心涵晓镜空。两见名藩持宪节，清霜随处踏春红。
次刘佥宪见寄韵四首
作者：薛瑄
朝代：明

忆对清阴转午迟，杯行到手欲无辞。高山流水今何处，鸿雁南来有寄诗。开缄忽见右军书，丽句清词惬所需。何限相思动秋意，蝉声况是晚凉初。几年持节道途间，骢马遥遥意气閒。况有青山随处好，料来诗思未应阑。宪府新成小屋居，居中惟贮旧琴书。希声古道应何似，一榻清风乐自如。
次刘佥宪见寄韵四首·其一
作者：薛瑄
朝代：明

忆对清阴转午迟，杯行到手欲无辞。高山流水今何处，鸿雁南来有寄诗。
次刘佥宪见寄韵四首·其三
作者：薛瑄
朝代：明

几年持节道途间，骢马遥遥意气閒。况有青山随处好，料来诗思未应阑。
次刘佥宪见寄韵四首·其二
作者：薛瑄
朝代：明

开缄忽见右军书，丽句清词惬所需。何限相思动秋意，蝉声况是晚凉初。
次刘佥宪见寄韵四首·其四
作者：薛瑄
朝代：明

宪府新成小屋居，居中惟贮旧琴书。希声古道应何似，一榻清风乐自如。
次同年赵侍御阻雨韵五首
作者：薛瑄
朝代：明

秋夜萧萧雨未休，碧窗欹枕忆神州。霜风会见清南徼，未必轺车久滞留。天使乘骢此暂休，今朝我亦到南州。柏台孤枕银灯夜，还似当年阻雨留。瑶树西风透客怀，早秋凉雨压尘埃。行台壁上留佳句，知是同年揽辔来。壁上留题见好怀，旋将征袖拂尘埃。浪游不得逢知己，阻雨今朝独后来。境入桃源喜满怀，分司衙里绝尘埃。绣衣壁上题诗日，正是随车好雨来。
次同年赵侍御阻雨韵五首·其一
作者：薛瑄
朝代：明

秋夜萧萧雨未休，碧窗欹枕忆神州。霜风会见清南徼，未必轺车久滞留。
次同年赵侍御阻雨韵五首·其三
作者：薛瑄
朝代：明

瑶树西风透客怀，早秋凉雨压尘埃。行台壁上留佳句，知是同年揽辔来。
次同年赵侍御阻雨韵五首·其二
作者：薛瑄
朝代：明

天使乘骢此暂休，今朝我亦到南州。柏台孤枕银灯夜，还似当年阻雨留。
次同年赵侍御阻雨韵五首·其五
作者：薛瑄
朝代：明

境入桃源喜满怀，分司衙里绝尘埃。绣衣壁上题诗日，正是随车好雨来。
次同年赵侍御阻雨韵五首·其四
作者：薛瑄
朝代：明

壁上留题见好怀，旋将征袖拂尘埃。浪游不得逢知己，阻雨今朝独后来。
次寿邓郎中母韵二首
作者：薛瑄
朝代：明

百岁星霜是永年，七闽闺教最称贤。自期西日堪留挽，不信南山可变迁。白发已看封紫诰，綵衣时复奉华筵。故应志节高如许，赢得人间福寿全。秋霜劲节自年年，谁似清门邓母贤。半世成家遭感怆，一生教子见超迁。恩随紫诰来华屋，春满红螺泛绣筵。青简上头书次第，香名留取古今全。
次寿邓郎中母韵二首·其一
作者：薛瑄
朝代：明

百岁星霜是永年，七闽闺教最称贤。自期西日堪留挽，不信南山可变迁。白发已看封紫诰，綵衣时复奉华筵。故应志节高如许，赢得人间福寿全。
次寿邓郎中母韵二首·其二
作者：薛瑄
朝代：明

秋霜劲节自年年，谁似清门邓母贤。半世成家遭感怆，一生教子见超迁。恩随紫诰来华屋，春满红螺泛绣筵。青简上头书次第，香名留取古今全。
次张都宪喜雨韵
作者：薛瑄
朝代：明

中丞初自舞雩还，便有风云感会间。布濩旋应弥玉宇，沾濡行复遍尘寰。旧痕已没湖中水，新翠方添郭外山。自是有年今有象，定知朝野罄交欢。
次张都宪并蒂莲韵
作者：薛瑄
朝代：明

绿池红绽合欢花，秀色天然自一家。并结翠房含雨露，独摇香柄出烟霞。何曾人世时常见，剩有风骚次第誇。自是太和充宇宙，故钟此物兆亨嘉。
次林文载大参韵
作者：薛瑄
朝代：明

岁暮相逢晋水头，清宵剪烛话同游。齐名黄甲风云阔，接武彤池宠渥稠。宦达子应思致泽，退閒我亦乐藏脩。却怜出处千年事，惟有儒门道德优。
次王侍御见寄韵二首
作者：薛瑄
朝代：明

去年秋晚送君时，别后长怀远道思。健笔久推天下士，明珠新得掌中诗。官梅带雪开何早，旅雁穿云去未迟。想在南蕃多暇日，春来宁惜寄新词。沅州城里去秋时，忽见高人慰所思。筱竹影边开纵步，芙蓉花底笑论诗。已看献岁逢春早，颇讶经年会面迟。折得官梅逢驿使，殷勤远寄重缄词。
次王侍御见寄韵二首·其一
作者：薛瑄
朝代：明

去年秋晚送君时，别后长怀远道思。健笔久推天下士，明珠新得掌中诗。官梅带雪开何早，旅雁穿云去未迟。想在南蕃多暇日，春来宁惜寄新词。
次王侍御见寄韵二首·其二
作者：薛瑄
朝代：明

沅州城里去秋时，忽见高人慰所思。筱竹影边开纵步，芙蓉花底笑论诗。已看献岁逢春早，颇讶经年会面迟。折得官梅逢驿使，殷勤远寄重缄词。
次王侍御韵
作者：薛瑄
朝代：明

宪府乘骢旧有名，今秋偶尔会蛮荆。虹霓气接风云气，珠玉声随咳唾声。万里山川劳跋历，诸蕃部落待澄清。愧予无补虚持节，赖有丹心老更明。
次王侍御韵
作者：薛瑄
朝代：明

宪府乘骢旧有名，今秋偶尔会蛮荆。虹霓气接风云气，珠玉声随咳唾声。万里山川劳跋涉，诸蕃部落待澄清。愧予无补空持节，赖有丹心久更明。
次陈广文韵留别二首
作者：薛瑄
朝代：明

荥阳南望万山攒，偶此成家计未安。生意秪凭禾稼好，离情惟向酒杯宽。诗留东道春将暮，马渡西河夏未残。自笑往来成底事，鼎彝勋业定谁刊。千里关河百里攒，不知何日此身安。秪应浩浩风云阔，倍觉茫茫宇宙宽。三晋到时蚕已老，二陵行处麦将残。人生离合寻常事，要使高名世不刊。
次陈广文韵留别二首·其一
作者：薛瑄
朝代：明

荥阳南望万山攒，偶此成家计未安。生意秪凭禾稼好，离情惟向酒杯宽。诗留东道春将暮，马渡西河夏未残。自笑往来成底事，鼎彝勋业定谁刊。
次陈广文韵留别二首·其二
作者：薛瑄
朝代：明

千里关河百里攒，不知何日此身安。秪应浩浩风云阔，倍觉茫茫宇宙宽。三晋到时蚕已老，二陵行处麦将残。人生离合寻常事，要使高名世不刊。
次韵
作者：薛瑄
朝代：明

触目家山总是思，思亲况遇早春时。日长每听诗书训，风暖频随杖履嬉。百载韶华成荏苒，终天涕泪感睽离。自缘孤子无诚孝，不是人生有盛衰。风光满目动哀思，春草春花似旧时。堂斧已成终古恨，斑斓不复往时嬉。中宵秖解追前梦，隔岁犹如在远离。却忆高堂览明镜，曾将华发叹年衰。彷佛音容彷佛思，衣冠出入忆当时。成人未返林乌哺，稚子曾骑竹马嬉。椿老暮庭风槭槭，草荒春冢雨离离。固知罔极恩难报，只恐终天孝易衰。
次黄仲芳韵二首
作者：薛瑄
朝代：明

京华偶尔论斯文，知是游心出圣门。风度恍如瞻玉树，清谈蔼若挹芳荪。薇垣三载时名大，花县多年旧泽存。愧我无能叨宪节，缪同述职荷天恩。薇省分符重黑头，天官考绩冠时流。趋朝晓日辞丹凤，去路西风跃紫骝。自昔藩维求俊杰，只今典礼尚虞周。都门此别须珍重，还拟经邦赞大猷。
次黄仲芳韵二首·其一
作者：薛瑄
朝代：明

京华偶尔论斯文，知是游心出圣门。风度恍如瞻玉树，清谈蔼若挹芳荪。薇垣三载时名大，花县多年旧泽存。愧我无能叨宪节，缪同述职荷天恩。
次黄仲芳韵二首·其二
作者：薛瑄
朝代：明

薇省分符重黑头，天官考绩冠时流。趋朝晓日辞丹凤，去路西风跃紫骝。自昔藩维求俊杰，只今典礼尚虞周。都门此别须珍重，还拟经邦赞大猷。
歌风台二首
作者：薛瑄
朝代：明

芒砀云连古帝乡，歌风台近泗河傍。蚤提三尺安天下，尚想群贤守四方。英魄有灵藏地远，威名无比配天长。当时赤帜知何似，红叶园林夜有霜。故城南畔泗河隈，汉祖歌风有旧台。乐饮一时酬父老，壮心千古忆雄才。新丰桑柘萧疏尽，芒砀云霞散漫开。一自鼎湖龙去后，英魂几复沛中来。
歌风台二首·其一
作者：薛瑄
朝代：明

芒砀云连古帝乡，歌风台近泗河傍。蚤提三尺安天下，尚想群贤守四方。英魄有灵藏地远，威名无比配天长。当时赤帜知何似，红叶园林夜有霜。
歌风台二首·其二
作者：薛瑄
朝代：明

故城南畔泗河隈，汉祖歌风有旧台。乐饮一时酬父老，壮心千古忆雄才。新丰桑柘萧疏尽，芒砀云霞散漫开。一自鼎湖龙去后，英魂几复沛中来。
歌风台歌
作者：薛瑄
朝代：明

素灵夜哭秋郊月，汉祖吴钩三尺血。芒砀云气从飞龙，咸阳竹帛随烟灭。独屈群策驱群雄，汉中一旅红旗东。韩郎对语识成败，董公遮说开天衷。王者之师仁以武，诸侯效顺力如虎。关河百战芟群雄，垓下一歌散强楚。风尘荡涤天下清，万乘不忘布素情。黄屋归来见乡邑，宴饮父老如平生。酒酣拔剑高歌起，歌词激烈振天地。雄志深知大业难，霸心尚思猛士倚。群儿逐和声悠扬，起舞四顾何慨慷。乐极哀来泪沾臆，魂魄千秋思故乡。遂令此邑为汤沐，独承天宠何优沃。四百休运同始终，三国遗民想兴复。至今有台泗水滨，雄豪一去馀千春。坏埒层层积苍藓，平原漠漠生黄尘。我来正值清秋暮，桑柘萧萧叶飞雨。泗水南流芒砀高，霸业王风复何许。徘徊重是古帝郊，摩挲石刻心劳焦。俯仰秋天莽空阔，杳杳鸿鹄凌风高。
正月十三日夜书
作者：薛瑄
朝代：明

两日是元夕，山城已试灯。讴歌连夜发，萧鼓遍街鸣。人喜新风景，时逢旧太平。柏台谁是伴，梅月正交清。
步朱尚宝送行韵用以留别二首
作者：薛瑄
朝代：明

一枕邯郸梦已醒，归鸿千里拂高冥。心期皎日均能许，歌擅阳春我独听。别去莫惊头并白，相思终是眼长青。河汾故里遗风在，争似当时续六经。驿路春风酒半醒，离情花思两冥冥。穿林乳燕深深去，傍柳流莺细细听。官渡已过滹水碧，家山又近太行青。龙门旧业应如昨，樵谷渔矶取次经。
步朱尚宝送行韵用以留别二首·其一
作者：薛瑄
朝代：明

一枕邯郸梦已醒，归鸿千里拂高冥。心期皎日均能许，歌擅阳春我独听。别去莫惊头并白，相思终是眼长青。河汾故里遗风在，争似当时续六经。
步朱尚宝送行韵用以留别二首·其二
作者：薛瑄
朝代：明

驿路春风酒半醒，离情花思两冥冥。穿林乳燕深深去，傍柳流莺细细听。官渡已过滹水碧，家山又近太行青。龙门旧业应如昨，樵谷渔矶取次经。
武冈山行
作者：薛瑄
朝代：明

武冈南去万山深，冰雪峨峨閟太阴。石磴盘空飘冻霭，板桥横水急清音。前旌婀娜回飞鸟，吹角悠扬过远林。玉节壮游天地大，风霜祗保百年心。
武口守风四首
作者：薛瑄
朝代：明

连日北风疾，江涛拍岸鸣。天垂平野月，浪飐近船灯。湖与归心阔，秋因客思清。不眠听鼓角，高枕念王程。武口丛祠下，维舟几日馀。北风增骇浪，南客念归途。水远浮三蜀，烟浓暗五湖。江村秋雨里，难觅酒家垆。归思方正切，北风何太狂。江村平隐见，湖树远微茫。浪起鱼龙伏，天低鹤鹳翔。貂裘思更著，秋雨早生凉。系舟杨柳驿，风雨苦连朝。远岸烟埋树，荒村水没桥。年华身老大，湖海兴萧条。天意何留滞，应怜望国遥。
武口守风四首·其一
作者：薛瑄
朝代：明

连日北风疾，江涛拍岸鸣。天垂平野月，浪飐近船灯。湖与归心阔，秋因客思清。不眠听鼓角，高枕念王程。
武口守风四首·其三
作者：薛瑄
朝代：明

归思方正切，北风何太狂。江村平隐见，湖树远微茫。浪起鱼龙伏，天低鹤鹳翔。貂裘思更著，秋雨早生凉。
武口守风四首·其二
作者：薛瑄
朝代：明

武口丛祠下，维舟几日馀。北风增骇浪，南客念归途。水远浮三蜀，烟浓暗五湖。江村秋雨里，难觅酒家垆。
武口守风四首·其四
作者：薛瑄
朝代：明

系舟杨柳驿，风雨苦连朝。远岸烟埋树，荒村水没桥。年华身老大，湖海兴萧条。天意何留滞，应怜望国遥。
武陵
作者：薛瑄
朝代：明

万水千山旧武陵，伏波曾此向南征。只今无复壶头险，击鼓讴歌乐太平。
武陵晓泛
作者：薛瑄
朝代：明

今朝风日好，来泛武陵溪。碧水寒依岸，苍林远护堤。沙光摇野鸟，人语散凫鹥。二月桃花发，还应处处迷。
水阁二首
作者：薛瑄
朝代：明

水阁凭空结构牢，苍崖直下俯洪涛。辘轳牵绠应千尺，还似垂纶钓巨鳌。飞楼缥缈架黄流，滚滚波声世界浮。遍倚阑干忆前事，功成四载几经秋。
水阁二首·其一
作者：薛瑄
朝代：明

水阁凭空结构牢，苍崖直下俯洪涛。辘轳牵绠应千尺，还似垂纶钓巨鳌。
水阁二首·其二
作者：薛瑄
朝代：明

飞楼缥缈架黄流，滚滚波声世界浮。遍倚阑干忆前事，功成四载几经秋。
永和双山歌
作者：薛瑄
朝代：明

永和四境千万山，双山之势尤㠝岏。两峰对峙若天阙，中有一境通人寰。南峰突兀半空里，连岫峨峨方并起。苍松古木何萧森，朔风搜搅鸣不已。北峰形状尤奇瑰，怪石刻镂楼与台。上有云屏立霄汉，隔碍星斗回风雷。我来登览值冬暮，攀缘石磴到高处。沧瀛碣石觉东倾，弱水昆崙在西顾。俯瞰累累冈阜多，巨壑无底如盘涡。远近幽深杳难测，寒云冷雾纷荡摩。因思未辟天与地，澒洞无涯惟水气。轻阳一隙渐飘浮，大块无边遂凝滞。波涛荡漾成高低，刚为金石柔土泥。此山想得阳之极，层峦削出天之西。独恨古来壮游者，足迹不到兹山下。遂令奇绝委幽穷，无由题品继风雅。我才虽非作者流，爱此欲去还夷犹。摩娑石壁写长句，千古当与山同留。
永思堂为贺太守赋
作者：薛瑄
朝代：明

泸川贺守孝心纯，一日何曾忘二亲。已痛音容随化尽，更悲霜露逐时新。情深易感无穷恨，天大难酬罔极恩。我亦有亲俱早世，为题诗卷泪沾巾。
永慕堂为杨大参赋
作者：薛瑄
朝代：明

大化运不息，逝水无停时。依依旧居室，恻怆中肠悲。书残读遗编，机有馀断丝。斑衣不再舞，寿觞宁重持。庭前百卉芳，但觉阴阳移。仪容切寤寐，恍惚如见之。亲心我所安，亲志我所期。心志著且存，大节矢靡亏。悠哉孝子情，勖此终天思。
汉中寓目
作者：薛瑄
朝代：明

谷尽褒斜觉眼明，汉中如掌一川平。封疆自昔多吞并，龙虎当年几战争。英主筑坛曾拜将，忠臣讨贼旧屯兵。雄豪一去无遗迹，惟见山高水自清。
汉江晓泛
作者：薛瑄
朝代：明

城下扁舟发，江清宿雾消。竹村迎岸出，粉蝶背人遥。神女无消息，明珠久寂寥。鹿门看渐近，满耳飒清飙。
汉江源
作者：薛瑄
朝代：明

巨峡自天辟，峨峨嶓冢尊。回环幽谷底，清浅汉江源。泉古通元气，根深彻后坤。朝宗东去意，应不废晨昏。
江村暮雪
作者：薛瑄
朝代：明

落落渔樵家，苍苍起烟雾。岸滑移钓舟，沙平失归路。似有凌波人，盈盈月中去。
江行
作者：薛瑄
朝代：明

两岸好山看不尽，一江烟水去无穷。谁人为和沧浪曲，兴在空濛杳霭中。
江行三首
作者：薛瑄
朝代：明

石城上朝旭，宿雾渐已收。大江何茫茫，柔橹泛中流。钟阜犹在望，白云散岩幽。两载宁无情，湖山忆同游。佳胜邈难即，回想空悠悠。顺流驾长风，挂席何快哉。青山若相送，两岸犹崔嵬。恩召信光渥，报称知非才。贞白有君子，宁不动中怀。我舟既云迈，长风起层波。天水共渺茫，云岫纷嵯峨。石城犹在望，赤岸还经过。远堤秋树小，水国蒹葭多。老遂金陵游，奈此佳丽何。北归已陈迹，江行遂成歌。
江行三首·其一
作者：薛瑄
朝代：明

石城上朝旭，宿雾渐已收。大江何茫茫，柔橹泛中流。钟阜犹在望，白云散岩幽。两载宁无情，湖山忆同游。佳胜邈难即，回想空悠悠。
江行三首·其三
作者：薛瑄
朝代：明

我舟既云迈，长风起层波。天水共渺茫，云岫纷嵯峨。石城犹在望，赤岸还经过。远堤秋树小，水国蒹葭多。老遂金陵游，奈此佳丽何。北归已陈迹，江行遂成歌。
江行三首·其二
作者：薛瑄
朝代：明

顺流驾长风，挂席何快哉。青山若相送，两岸犹崔嵬。恩召信光渥，报称知非才。贞白有君子，宁不动中怀。
江道士涵碧轩
作者：薛瑄
朝代：明

飞阁环流水，层轩面面开。虚澄涵倒影，净碧绝浮埃。镜里閒云度，潭心爽气来。道人能有此，还似小蓬莱。
池边笋生
作者：薛瑄
朝代：明

绿锦池塘春已深，池边青笋欲成林。贪看物理添新趣，不管滔滔岁月侵。
汾上春日二首
作者：薛瑄
朝代：明

道边桃李绿阴繁，花落难招万片魂。只有清汾流不尽，年年长是绕孤村。汾水春流岸岸深，水村新绿满春林。残红已逐东风尽，不道游人负赏心。
汾上春日二首·其一
作者：薛瑄
朝代：明

道边桃李绿阴繁，花落难招万片魂。只有清汾流不尽，年年长是绕孤村。
汾上春日二首·其二
作者：薛瑄
朝代：明

汾水春流岸岸深，水村新绿满春林。残红已逐东风尽，不道游人负赏心。
汾上春行
作者：薛瑄
朝代：明

清汾信马踏春酣，汀草萋萋陇麦蔪。正是煖风啼鸟日，水村花坞似江南。
汾河南岸看杏花二首
作者：薛瑄
朝代：明

两载东风看杏花，汾河南岸水西斜。几回驻马怜秾艳，只恐春流泛落霞。汾水南边锦作堆，连朝相报杏花开。东风好景休虚掷，一日须来一百回。
汾河南岸看杏花二首·其一
作者：薛瑄
朝代：明

两载东风看杏花，汾河南岸水西斜。几回驻马怜秾艳，只恐春流泛落霞。
汾河南岸看杏花二首·其二
作者：薛瑄
朝代：明

汾水南边锦作堆，连朝相报杏花开。东风好景休虚掷，一日须来一百回。
沂滨书舍为曲阜令孔公堂赋
作者：薛瑄
朝代：明

鲁城南畔碧溪头，结屋藏书事事幽。入户日光浮野马，隔帘波影漾沙鸥。真传已觉千年远，大道还从六籍求。闻说浴沂当此地，春风有约事追游。
沅州三月一日思亲
作者：薛瑄
朝代：明

风木摧心已四年，沅州春日苦暄妍。无边雨露滋群物，大地阳和浃九泉。惩忿敢忘当日训，守身期佩昔人弦。光荣不及酬亲愿，俯仰终天涕泫然。
沅州元夕
作者：薛瑄
朝代：明

一年佳节又元宵，异域春云满眼飘。院落梅花凋冷蕊，池塘柳色弄新条。升平乐事怀中夏，老大丹心恋圣朝。独拥霜台清似水，红灯几点月明高。
沅州元夜同陈侍御观灯
作者：薛瑄
朝代：明

万里归来自帝朝，沅阳今是两元宵。诗从见月添新兴，人喜观灯得俊僚。北极星辰垂地远，南天瘴疠到春消。柏台风致清如许，梅蕊颁香入冻醪。
沅州己酉元日二首
作者：薛瑄
朝代：明

边城万里入提封，元日瞻天拜舞同。星丽碧霄皆拱极，水趋沧海尽朝宗。千年旧仰甄陶力，三始仍看长养功。遥想鹓行峨豸侣，绣衣应染御香浓。履端宏启三阳运，恋阙遥驰万里情。龙尾仗严鞭韵彻，凤池班整佩声清。风霜每抱瞻天敬，葵藿宁忘向日诚。玉节趋朝应不远，会从鹓鹭紫霄行。
沅州己酉元日二首·其一
作者：薛瑄
朝代：明

边城万里入提封，元日瞻天拜舞同。星丽碧霄皆拱极，水趋沧海尽朝宗。千年旧仰甄陶力，三始仍看长养功。遥想鹓行峨豸侣，绣衣应染御香浓。
沅州己酉元日二首·其二
作者：薛瑄
朝代：明

履端宏启三阳运，恋阙遥驰万里情。龙尾仗严鞭韵彻，凤池班整佩声清。风霜每抱瞻天敬，葵藿宁忘向日诚。玉节趋朝应不远，会从鹓鹭紫霄行。
沅州新正书景三首
作者：薛瑄
朝代：明

楚南时节异，正月似深春。傍砌萱苗长，临池草色新。江山晴景媚，庭院煖风频。坐惜梅花落，题诗忆远人。颇讶沅州地，新正景不同。远山青草瘴，深院落梅风。角角寻巢鸟，喧喧采蕊蜂。春衣初试裌，和气满帘栊。楚地春来早，群花次第开。轻黄舒柳线，重碧染莓苔。永日香凝篆，和风酒满杯。端居叨宠渥，何以答涓埃。
沅州新正书景三首·其一
作者：薛瑄
朝代：明

楚南时节异，正月似深春。傍砌萱苗长，临池草色新。江山晴景媚，庭院煖风频。坐惜梅花落，题诗忆远人。
沅州新正书景三首·其三
作者：薛瑄
朝代：明

楚地春来早，群花次第开。轻黄舒柳线，重碧染莓苔。永日香凝篆，和风酒满杯。端居叨宠渥，何以答涓埃。
沅州新正书景三首·其二
作者：薛瑄
朝代：明

颇讶沅州地，新正景不同。远山青草瘴，深院落梅风。角角寻巢鸟，喧喧采蕊蜂。春衣初试裌，和气满帘栊。
沅州春日歌
作者：薛瑄
朝代：明

南州二月春来早，绿水青山四萦绕。城中何处足春光，御史台中富花草。窗外青梅结子稀，门墙桃李争晴辉。映日红绡正缕缕，漫空白雪何霏霏。芍药锦苞犹未启，兰荪露叶光泥泥。杨柳风搓碧玉丝，芭蕉叶吐青鸾尾。苔茵展地萱草长，千红万紫遥相当。竹林好鸟自鸣寂，菜畦蛱蝶殊悠扬。生意由来满天地，妆点池台足佳致。门清祗觉白昼长，庭閒况复游丝细。静观元化深无涯，中心默默含春熙。愿效冰霜达阳气，普期八表仁风吹。
沅州杂诗十二首
作者：薛瑄
朝代：明

积雨连朝喜晚晴，天开睥睨望边明。水添沅澧新涛急，山洗黔巫宿瘴清。奉使每期三尺正，观风快睹万方平。霜台永日多诗思，新笋儿孙次第生。驻节三年尚未归，黄梅庭院雨霏霏。池荷柄短青钱小，露竹梢长粉箨稀。大道久知千古在，远怀未信一生违。新晴眼界何空阔，万里青霄羡鸟飞。正是霜台弭节时，不堪风物动相思。庭前绿草飞蝴蝶，城外清江叫子规。北地关河频入望，南天雷雨自无私。预将归橐酬知己，万里观风剩有诗。远山重叠绕孤城，城下蛮江一曲清。溪峒人家犹异俗，市廛儿女带华声。户将乌鬼为生计，地产丹砂当岁征。自昔黔中风土恶，远游那得易为情。涓埃无补圣明朝，持节南荒岁月遥。几见阑干生薜荔，旋看烟雨绽芭蕉。山城每听钟声早，金阙常思扇影高。为报鹓行旧知己，耽书未解子云嘲。？道西连蜀道长，五溪风土古蛮乡。相传遗种多槃瓠，见说藏书即酉阳。梅雨来时诸水涨，野云飞处万山苍。铁冠自是心如铁，一任江如九曲肠。剪烛空堂欲二更，堂前新雨夏虫鸣。每因时物思劬育，未有秋毫答宠荣。岁月不催双鬓绿，诗书祗倚片心明。端居远想千年事，汉室还应召贾生。大化无边岁月长，几年寒暑历荆阳。衡巫望处天三尺，湖海流来水一觞。心地平时为福地，异乡好处似家乡。乌台一夜芭蕉雨，剩有新凉入画堂。圣化如天统四溟，黔中封界掩荆衡。壶头不复当时险，充道无如此日平。渺渺荒烟含远岫，悠悠流水带边城。武陵溪上袁生笛，吹尽关山几许情。双沼荷风飐画屏，一林梅雨洗幽庭。日长心绪思家国，地远衷情念鹡鸰。细草偏从行处绿，好山多在望中青。身兼吏隐今如此，扰扰尘劳不用争。侵城水色映飞楼，楼外晴天属望悠。万里山连百越远，五溪涨入九江流。黄州陈迹知何似，赤壁苍烟久未收。法像有庐真草草，令人俯仰意难休。辰沅风壤带三苗，一望乾坤吐纳遥。翼轸众星朝北极，岷嶓诸岭导南条。天邻巫峡常多雨，江过浔阳始有潮。近日诗怀殊浩渺，谩将新句写芭蕉。
沅州杂诗十二首·其一
作者：薛瑄
朝代：明

积雨连朝喜晚晴，天开睥睨望边明。水添沅澧新涛急，山洗黔巫宿瘴清。奉使每期三尺正，观风快睹万方平。霜台永日多诗思，新笋儿孙次第生。
沅州杂诗十二首·其七
作者：薛瑄
朝代：明

剪烛空堂欲二更，堂前新雨夏虫鸣。每因时物思劬育，未有秋毫答宠荣。岁月不催双鬓绿，诗书祗倚片心明。端居远想千年事，汉室还应召贾生。
沅州杂诗十二首·其三
作者：薛瑄
朝代：明

正是霜台弭节时，不堪风物动相思。庭前绿草飞蝴蝶，城外清江叫子规。北地关河频入望，南天雷雨自无私。预将归橐酬知己，万里观风剩有诗。
沅州杂诗十二首·其九
作者：薛瑄
朝代：明

圣化如天统四溟，黔中封界掩荆衡。壶头不复当时险，充道无如此日平。渺渺荒烟含远岫，悠悠流水带边城。武陵溪上袁生笛，吹尽关山几许情。
沅州杂诗十二首·其二
作者：薛瑄
朝代：明

驻节三年尚未归，黄梅庭院雨霏霏。池荷柄短青钱小，露竹梢长粉箨稀。大道久知千古在，远怀未信一生违。新晴眼界何空阔，万里青霄羡鸟飞。
沅州杂诗十二首·其五
作者：薛瑄
朝代：明

涓埃无补圣明朝，持节南荒岁月遥。几见阑干生薜荔，旋看烟雨绽芭蕉。山城每听钟声早，金阙常思扇影高。为报鹓行旧知己，耽书未解子云嘲。
沅州杂诗十二首·其八
作者：薛瑄
朝代：明

大化无边岁月长，几年寒暑历荆阳。衡巫望处天三尺，湖海流来水一觞。心地平时为福地，异乡好处似家乡。乌台一夜芭蕉雨，剩有新凉入画堂。
沅州杂诗十二首·其六
作者：薛瑄
朝代：明

？道西连蜀道长，五溪风土古蛮乡。相传遗种多槃瓠，见说藏书即酉阳。梅雨来时诸水涨，野云飞处万山苍。铁冠自是心如铁，一任江如九曲肠。
沅州杂诗十二首·其六
作者：薛瑄
朝代：明
体裁：七言律诗

�道西连蜀道长，五溪风土古蛮乡。相传遗种多槃瓠，见说藏书即酉阳。梅雨来时诸水涨，野云飞处万山苍。铁冠自是心如铁，一任江如九曲肠。
沅州杂诗十二首·其十
作者：薛瑄
朝代：明

双沼荷风飐画屏，一林梅雨洗幽庭。日长心绪思家国，地远衷情念鹡鸰。细草偏从行处绿，好山多在望中青。身兼吏隐今如此，扰扰尘劳不用争。
沅州杂诗十二首·其十一
作者：薛瑄
朝代：明

侵城水色映飞楼，楼外晴天属望悠。万里山连百越远，五溪涨入九江流。黄州陈迹知何似，赤壁苍烟久未收。法像有庐真草草，令人俯仰意难休。
沅州杂诗十二首·其十二
作者：薛瑄
朝代：明

辰沅风壤带三苗，一望乾坤吐纳遥。翼轸众星朝北极，岷嶓诸岭导南条。天邻巫峡常多雨，江过浔阳始有潮。近日诗怀殊浩渺，谩将新句写芭蕉。
沅州杂诗十二首·其四
作者：薛瑄
朝代：明

远山重叠绕孤城，城下蛮江一曲清。溪峒人家犹异俗，市廛儿女带华声。户将乌鬼为生计，地产丹砂当岁征。自昔黔中风土恶，远游那得易为情。
沅州秋夜忽忆三年前秋夜之作二首
作者：薛瑄
朝代：明

独坐高堂蜡炬红，宛然秋与昔年同。宦情不改来时淡，诗思浑如到日浓。杨柳影斜帘外月，芰荷香老水边风。莫言白笔南征久，赢得归囊一物空。黔中今是第三秋，又听虫声四壁幽。脩竹林间天籁发，芭蕉叶上露华流。知非渐拟高人化，学道宁忘长者谋。好在灯花频送喜，沅江几日放归舟。
沅州秋夜忽忆三年前秋夜之作二首·其一
作者：薛瑄
朝代：明

独坐高堂蜡炬红，宛然秋与昔年同。宦情不改来时淡，诗思浑如到日浓。杨柳影斜帘外月，芰荷香老水边风。莫言白笔南征久，赢得归囊一物空。
沅州秋夜忽忆三年前秋夜之作二首·其二
作者：薛瑄
朝代：明

黔中今是第三秋，又听虫声四壁幽。脩竹林间天籁发，芭蕉叶上露华流。知非渐拟高人化，学道宁忘长者谋。好在灯花频送喜，沅江几日放归舟。
沅州秋夜独酌
作者：薛瑄
朝代：明

江城秋夜画堂清，市酒沽来只自倾。绕壁任教虫响切，照人偏喜烛花明。七千里外思乡邑，十二时中望帝京。愿布仁风满南极，还将远俗奏彤庭。
沅州简刘主事
作者：薛瑄
朝代：明

潇洒沅州旧宪台，早秋持节自天来。池边脩竹知谁种，窗外寒梅待我开。永日已应无两造，清宵时复望三台。知音更遇鹓行侣，客里如何不放怀。
沅州贺正旦归院赋此
作者：薛瑄
朝代：明

千门结绮遍江城，竟夕风传鼓角声。兵甲森罗严虎队，旌旗缭绕簇龙亭。车书万国开元日，文武同心仰圣明。归到台中添喜气，红梅花底觅诗情。
沅州院中红梅二首
作者：薛瑄
朝代：明

冬来都未有群芳，祗见春红满后堂。新萼半开含国色，繁英烂发散天香。宿酲未解风前醉，秾艳犹凝雪里妆。几度巡檐索清笑，仍烧绛蜡待昏黄。自是人间第一花，天教绝色冠群葩。可应洞府神仙质，妆点冰霜御史家。疏影入杯翻绛雪，清香随手折红霞。诗中带得江南物，归到鹓班取次誇。
沅州院中红梅二首·其一
作者：薛瑄
朝代：明

冬来都未有群芳，祗见春红满后堂。新萼半开含国色，繁英烂发散天香。宿酲未解风前醉，秾艳犹凝雪里妆。几度巡檐索清笑，仍烧绛蜡待昏黄。
沅州院中红梅二首·其二
作者：薛瑄
朝代：明

自是人间第一花，天教绝色冠群葩。可应洞府神仙质，妆点冰霜御史家。疏影入杯翻绛雪，清香随手折红霞。诗中带得江南物，归到鹓班取次誇。
沈广文送梨榴
作者：薛瑄
朝代：明

八月梨榴俱已熟，殷勤相送拣珍奇。黄如楚国来柑橘，红似泸戎擘荔枝。磊落堆盘香并美，酸甜溅齿味皆宜。少陵肺渴全消释，只欠琼瑶答所私。
沧州舟中
作者：薛瑄
朝代：明

澶漫沧州北，舟行逆水迟。连林秋柳瘦，接翅晚鸦稀。原野波涛减，人家生理微。端居对明烛，深念莫相违。
河南将归
作者：薛瑄
朝代：明

我忆汾南田舍好，绿槐如盖拥高门。南园旧种双桐树，应有孙枝到碧云。
河汾五贤咏五首 其一 卜子夏
作者：薛瑄
朝代：明

浩浩西河流，遥遥东鲁山。山河远相隔，千里独游还。升堂奥可入，岂曰文辞观。相从陈蔡厄，松柏知天寒。索居晚归来，侯国师甘盘。去之几千载，高风洒尘寰。瞻望不可及，青云映西关。
河汾五贤咏五首 其三 文中子
作者：薛瑄
朝代：明

古人不可见，古俗宁复淳。依依万春乡，疏属连清汾。良时旷莫与，鸣鸟寂不闻。悠悠礼乐志，终与麋鹿群。颓波逝东极，寒云满西津。惜哉经世言，淆杂多芜榛。时无伊川子，此意将谁论。
河汾五贤咏五首 其二 段干木
作者：薛瑄
朝代：明

冥鸿不受弋，神龙不可羁。所以高世士，孤情薄云霓。矫矫段干木，志节一何奇。圭组岂其愿，轩冕不吾希。踰垣犹弗见，况乃趋走之。岂徒侯国尊，凛为百世师。
河汾五贤咏五首 其五 东皋子
作者：薛瑄
朝代：明

人仕为其名，子仕独为酒。一斗众所称，五斗吾自取。犹嫌酒未足，弃官归陇亩。葛巾耕东皋，烟雨牛一耦。种黍学陶翁，自酿还给口。沈饮得真味，万事亦何有。清风千载馀，谁复尚能友。
河汾五贤咏五首 其四 太史公
作者：薛瑄
朝代：明

爱有所见忘，忠有所见疑。古来非一朝，人道每如兹。悠悠太史公，言论适有期。谓必情可白，宁知事参差。奇文虽自解，骤骥谅难追。巷伯彼何人，千载存其诗。
河汾五贤咏五首·卜子夏
作者：薛瑄
朝代：明

浩浩西河流，遥遥东鲁山。山河远相隔，千里独游还。升堂奥可入，岂曰文辞观。相从陈蔡厄，松柏知天寒。索居晚归来，侯国师甘盘。去之几千载，高风洒尘寰。瞻望不可及，青云映西关。冥鸿不受弋，神龙不可羁。所以高世士，孤情薄云霓。矫矫段干木，志节一何奇。圭组岂其愿，轩冕不吾希。踰垣犹弗见，况乃趋走之。岂徒侯国尊，凛为百世师。古人不可见，古俗宁复淳。依依万春乡，疏属连清汾。良时旷莫与，鸣鸟寂不闻。悠悠礼乐志，终与麋鹿群。颓波逝东极，寒云满西津。惜哉经世言，淆杂多芜榛。时无伊川子，此意将谁论。爱有所见忘，忠有所见疑。古来非一朝，人道每如兹。悠悠太史公，言论适有期。谓必情可白，宁知事参差。奇文虽自解，骤骥谅难追。巷伯彼何人，千载存其诗。人仕为其名，子仕独为酒。一斗众所称，五斗吾自取。犹嫌酒未足，弃官归陇亩。葛巾耕东皋，烟雨牛一耦。种黍学陶翁，自酿还给口。沈饮得真味，万事亦何有。清风千载馀，谁复尚能友。
河汾逢王存纪参政二首
作者：薛瑄
朝代：明

京师一别几经秋，汾水相逢话旧游。柏府久传名誉美，薇垣今见事功优。典衣祗拟通宵饮，投辖都无半日留。又复匆匆成两地，朔风何处送鸣驺。索居殊觉故交稀，忽见同官老绣衣。霖雨方看薇省作，清霜犹忆柏台飞。论诗款款倾壶蚁，话旧频频剪烛辉。壮志未酬知己共，相期白首莫相违。
河汾逢王存纪参政二首·其一
作者：薛瑄
朝代：明

京师一别几经秋，汾水相逢话旧游。柏府久传名誉美，薇垣今见事功优。典衣祗拟通宵饮，投辖都无半日留。又复匆匆成两地，朔风何处送鸣驺。
河汾逢王存纪参政二首·其二
作者：薛瑄
朝代：明

索居殊觉故交稀，忽见同官老绣衣。霖雨方看薇省作，清霜犹忆柏台飞。论诗款款倾壶蚁，话旧频频剪烛辉。壮志未酬知己共，相期白首莫相违。
河间献王墓
作者：薛瑄
朝代：明

汉家宗室最称贤，遗事曾经阅简编。偶过河间寻往迹，空馀荒冢带寒烟。频求千古书连帙，独对三雍策几篇。雅乐未兴人已逝，雄歌惟有大风传。
河阳怀古
作者：薛瑄
朝代：明

武王曾此奋天戈，继世其如出狩何。两岸绿杨遮澳水，满汀芳草际黄河。郝经墓古声名大，潘岳花残岁月多。遮马堤边重回首，紫金山色郁嵯峨。
泉林寺
作者：薛瑄
朝代：明

日午停骖暑气收，参天古木乱蝉秋。绝怜好景添清兴，为写新诗纪胜游。
泊武口驿
作者：薛瑄
朝代：明

风涛近接洞庭湖，杨柳堤边水驿孤。回首已应蛮徼远，登楼殊觉楚天虚。征帆北客依津市，贡篚南金引舳舻。清夜不眠持宪节，归心先到帝王都。
泊舟贻溪宿阳楼山下
作者：薛瑄
朝代：明
体裁：古风

泊舟清江浒，肩舆渡回溪。微径入丛筱，蒙笼行欲迷。转步忽开旷，溪田间高卑。傍水野航小，连林茅屋低。适遂情景豁，宁觉人俗非。山堂稍曛黑，冥冥子规啼。
泊舟贻溪宿阳楼山下
作者：薛瑄
朝代：明

窈窕入清溪，侧径何纡曲。鱼梁截奔流，雪濑漱寒玉。空翠湿人衣，雾雨满新竹。路穷上野航，前登得平陆。日暮烟火迷，似向桃源宿。
泊舟贻溪宿阳楼山下
作者：薛瑄
朝代：明
体裁：古风

草堂傍溪谷，潇洒无尘埃。隐几流水去，开牖青山来。客情既虚静，远目何旷哉！弭节得周览，外虑仍侵怀。村落日已暝，山氓犹未回。念此不能寐，远抱殊难裁。
泛川江有感
作者：薛瑄
朝代：明

双亲未老我童年，曾泛岷江六月船。今日重来泛江水，我衰亲没泪潸然。
泛舟思亲
作者：薛瑄
朝代：明

天地无穷水自流，髫年已侍二亲游。中原道路曾驱马，江汉波涛更泛舟。孤藐光荣叨宪节，音容寂寞閟松楸。千思万想情何极，目送飞云到故邱。
泰安州重寄李太亨
作者：薛瑄
朝代：明

去年岱麓题诗寄，岱麓逢人又寄诗。剖竹已当耆艾日，解龟仍及圣明时。青山纵有归来约，黎首其如去后思。愧我年年持宪节，涓埃无补欲何为。